<MOTION LG="SK" TYPE="RE">
<COVER>
<DATE-DEPOSIT DATE="20080114">14.1.2008</DATE-DEPOSIT>
<NUM-MOTION TYPE="B6" NUM="0026" YEAR="2008"><ANCHOR ID="1" FAMILY="DOC-B" TYPE="B6" YEAR="2008" NUMBER="0026">B6‑0026/2008</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Marie-Hélène Aubert, Margrete Auken a Frithjof Schmidt</CONTENT></PARA>
<PARA>
	<CONTENT>v mene Skupiny zelených/Európskej slobodnej aliancie</CONTENT></PARA>
<PARA>
	<CONTENT>o Keni</CONTENT></PARA>
</TITLE-COV>
<NUM-PE NUM="398.257">PE398.257v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2008" NUMBER="0026">B6‑0026/2008</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o Keni</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na Deklaráciu zásad medzinárodného volebného pozorovania a na Kódex správania sa medzinárodných volebných pozorovateľov, ktoré boli 27. októbra 2005 pripomenuté na pôde OSN,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na predbežné vyhlásenie misie volebných pozorovateľov Európskej únie v Keni z 1  januára 2008,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na vyhlásenie predsedníctva Európskej únie z 8. januára 2008 v mene Európskej únie o prezidentských voľbách v Keni,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže prezidentské a parlamentné voľby sa v Keni konali 27. decembra 2007, do ktorých poskytlo deväť politických strán prezidentských kandidátov vrátane prezidenta Kibakiho zo Strany národnej jednoty a Ralia Odinga z Oranžového demokratického hnutia,</CONTENT></PARA>
<PARA>
<SYMBOL>B.</SYMBOL>
<CONTENT>keďže Oranžové demokratické hnutie pána Odingu získalo v národnom parlamente 99 kresiel a Strana národnej jednoty pána Kibakiho získala 43 kresiel z počtu 210,</CONTENT></PARA>
<PARA>
<SYMBOL>C.</SYMBOL>
<CONTENT>zo znepokojením nad prepuknutím násilia a zabíjania, ktoré nasledovali po oznámení výsledkov kenskou volebnou komisiou, ktorá vyhlásila pána Kibakiho za víťaza prezidentských volieb,</CONTENT></PARA>
<PARA>
<SYMBOL>D.</SYMBOL>
<CONTENT>keďže vo vyhlásení volebnej pozorovateľskej misie EÚ sa uvádza, že voľby v Keni porušili základné medzinárodné a regionálne normy demokratických volieb a boli zmarené nedostatkom transparentnosti pri spracúvaní výsledkov a sčítavaní hlasov v prezidentských voľbách,</CONTENT></PARA>
<PARA>
<SYMBOL>E.</SYMBOL>
<CONTENT>pripomína, že voľby v roku 2002 zaznamenali výrazné zlepšenie so zreteľom na ich administráciu a konkurencieschopnosť, čo umožnilo nerušený prechod k demokratizačnému procesu,</CONTENT></PARA>
<PARA>
<SYMBOL>F.</SYMBOL>
<CONTENT>keďže nepokoje a zmätok po voľbách spôsobili straty na životoch a majetku i vysídlenie viac ako 100 000 ľudí, najmä z miest Eldoret, Kericho a Kisumu,</CONTENT></PARA>
<PARA>
<SYMBOL>G.</SYMBOL>
<CONTENT>keďže súčasná politická kríza má pôvod v predchádzajúcej Národnej dúhovej koalícii, ktorá zvíťazila vo voľbách v roku 2000, keď páni Kibaki a Odinga súhlasili s rozdelením moci, čo predstavovalo dohodu, ktorá nebola rešpektovaná,</CONTENT></PARA>
<PARA>
<SYMBOL>H.</SYMBOL>
<CONTENT>keďže nespokojnosť a sklamanie v rámci bývalej Národnej dúhovej koalície viedli k rozdeleniu na politické strany podporujúce Kibakiho a politické strany podporujúce Odingu,</CONTENT></PARA>
<PARA>
<SYMBOL>I.</SYMBOL>
<CONTENT>poznamenáva, že pre atmosféru kampane bola typická silná etnicko-politická polarizácia medzi tábormi Kibakiho a Odingu, ktorá viedla k napätej situácii v ich etnických komunitách,</CONTENT></PARA>
<PARA>
<SYMBOL>J.</SYMBOL>
<CONTENT>je znepokojený rozšírenou praxou rozdeľovania peňazí a darov kandidátmi, čo zaznamenala Kenská národná komisia pre ľudské práva a zistila misia EÚ,</CONTENT></PARA>
<PARA>
<SYMBOL>K.</SYMBOL>
<CONTENT>keďže Keňa je na 10. mieste vo svete, pokiaľ ide o nerovnosť krajín, čo sa týka rozdielov v bohatstve, pričom väčšina jej obyvateľov žije v chudobe,</CONTENT></PARA>
<PARA>
<SYMBOL>1.</SYMBOL>
<CONTENT>odsudzuje tragické straty na životoch a majetku, a preto naliehavo vyzýva oboch súperov, aby učinili svoje maximum na nastolenie mieru vo svojej krajine a zabezpečili dodržiavanie ľudských práv a zásad právneho štátu;</CONTENT></PARA>
<PARA>
<SYMBOL>2.</SYMBOL>
<CONTENT>vyzýva politických vodcov, aby prevzali zodpovednosť za zabránenie ďalšiemu násiliu v krajine a aby sa zaviazali k mierovému riešeniu povolebného konfliktu,</CONTENT></PARA>
<PARA>
<SYMBOL>3.</SYMBOL>
<CONTENT>podporuje závery misie volebných pozorovateľov EÚ uvedené v predbežnom vyhlásení;</CONTENT></PARA>
<PARA>
<SYMBOL>4.</SYMBOL>
<CONTENT>ľutuje, že napriek celkovo úspešným parlamentným voľbám nie je možné považovať výsledky prezidentských volieb za dôveryhodné vzhľadom na mnohé správy o volebných nezrovnalostiach;</CONTENT></PARA>
<PARA>
<SYMBOL>5.</SYMBOL>
<CONTENT>vyzýva oboch vodcov, aby vstúpili do dialógu s cieľom dospieť k mierovému a demokratickému riešeniu súčasnej politickej krízy na základe zásad právneho štátu a ústavy;</CONTENT></PARA>
<PARA>
<SYMBOL>6.</SYMBOL>
<CONTENT>požaduje opätovné sčítanie hlasov pod dohľadom nezávislého orgánu s medzinárodnou účasťou a v prípade potreby opakované uskutočnenie volieb;</CONTENT></PARA>
<PARA>
<SYMBOL>7.</SYMBOL>
<CONTENT>ľutuje, že vo všeobecných voľbách v roku 2007 sa nevyužila príležitosť skonsolidovať, ďalej rozvinúť a nadviazať na hodnoty dosiahnuté demokratickým procesom z roku 2002;</CONTENT></PARA>
<PARA>
<SYMBOL>8.</SYMBOL>
<CONTENT>vyzýva všetkých politických vodcov, aby ukončili rozšírenú prax rozdeľovania peňazí a darov kandidátmi, čo nie je v zhode s medzinárodnými normami vedenia kampane v demokratických voľbách; žiada preto, aby sa preskúmali spôsoby a prostriedky vytvorenia transparentného a demokratického systému financovania politických strán a volebných kampaní;</CONTENT></PARA>
<PARA>
<SYMBOL>9.</SYMBOL>
<CONTENT>ľutuje vyplatenie rozpočtovej pomoci ERF vláde Kibakiho bezprostredne po voľbách, čo by sa mohlo vnímať ako politická tendenčnosť, a žiada o pozastavenie všetkých ďalších platieb kenskej vláde, kým sa nedospeje k politickému vyriešeniu súčasnej krízy;</CONTENT></PARA>
<PARA>
<SYMBOL>10.</SYMBOL>
<CONTENT>vyzýva Komisiu a členské štáty EÚ, aby poskytli rýchlu a byrokraticky nezaťaženú humanitárnu pomoc vysídleným osobám vnútri krajiny a ostatným obetiam nepokojov;</CONTENT></PARA>
<PARA>
<SYMBOL>11.</SYMBOL>
<CONTENT>naliehavo žiada kenské orgány, aby riešili hospodárske rozdiely medzi bohatými a chudobnými, aby sa umožnilo vyvážené rozdeľovanie bohatstva v krajine; zároveň nástojí na tom, aby sa predovšetkým na štátnej a miestnej úrovni od základov riešil problém korupcie, ktorý narušil spravovanie verejných vecí vo veľkej časti krajiny;</CONTENT></PARA>
<PARA>
<SYMBOL>12.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, vládam členských štátov, vláde Kene, spolupredsedom Spoločného parlamentného zhromaždenia AKT – EÚ a predsedom Komisie a Výkonnej rady Africkej únie.</CONTENT></PARA></CORPUS>
</MOTION>