<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0207">O-0207/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96748">Cornelis de Jong</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0207">Vec: Porušovanie slobody prejavu a diskriminácia na základe sexuálnej orientácie v Litve</OBJECT><CONTENT><PARA>12. novembra 2010 litovský parlament hlasoval za ďalšie skúmanie návrhu na zmenu a doplnenie správneho poriadku, ktorými by sa zaviedol nový trestný čin trestateľný pokutou<FNREF FNIDREF="FN1"/> za „verejnú propagáciu homosexuálnych vzťahov“<FNREF FNIDREF="FN2"/> a ktorých cieľom je vykonať „zákon o ochrane neplnoletých osôb pred škodlivým účinkom verejných informácií“ prijatý 14. júla 2009, ktorý – napriek tomu, že ho vetovali dvaja litovskí prezidenti, kritizoval ho Európsky parlament<FNREF FNIDREF="FN3"/> a odsúdili ho MVO v oblasti ľudských práv a organizácie lesbičiek, homosexuálov, bisexuálov a transsexuálov –, zakazuje „informácie, ktoré by propagovali iné sexuálne vzťahy alebo iné koncepty uzavretia manželstva či vytvorenia rodiny, ako sú stanovené v ústave alebo občianskom zákonníku“. Táto zmena a doplnenie by vážne ohrozili slobodu slova a prejavu, napríklad verejnú podporu alebo kampane za rovnosť alebo práva LGBT, resp. proti diskriminácii na základe pohlavia alebo sexuálnej orientácie, a má sa uplatňovať na verejných miestach, ako aj v médiách, pričom sa môže použiť s cieľom zabrániť uskutočneniu manifestácií LGBT. Litovský parlament by mal skúmanie návrhu na zmenu a doplnenie ukončiť do 16. decembra. Boli predložené aj návrhy na zmenu a doplnenie trestného zákonníka, ktoré by sa mohli preskúmať v blízkej dobe, pričom neistota panuje okolo zákona obsahujúceho zákaz „prejavu alebo propagácie sexuálnej orientácie“ v reklame, keďže úrady tvrdia, že toto ustanovenie je chybou, ktorá sa má napraviť. Komisárka uviedla, že „podrobne sledovala vývoj v Litve v súvislosti so zákonom o ochrane neplnoletých osôb“ a že „bude naďalej pozorne sledovať možné pokusy o využitie tohto právneho predpisu na diskrimináciu osôb patriacich k LGBT“<FNREF FNIDREF="FN4"/>. V nedávnom liste poslancovi EP za skupinu ALDE komisárka potvrdila, že „Komisia rozhodne odmieta akúkoľvek formu homofóbie, ktorá je nezlučiteľná s hodnotami, na ktorých je založená EÚ“, a že jej „služby budú analyzovať návrh legislatívneho aktu“ a rozhodnú, „či sú vhodné ďalšie opatrenia“.</PARA><PARA>Domnieva sa Komisia, že návrh na zmenu a doplnenie, ak bude schválený, a zákon o reklame sú v súlade s hodnotami uvedenými v článku 2 ZEÚ a základnými slobodami zaručenými Chartou základných práv a Európskym dohovorom o ľudských právach, najmä slobodou prejavu a informácií a slobodou zhromažďovania, ako aj so zákazom diskriminácie na základe sexuálnej orientácie? Čo urobí Komisia, aby dala svoje znepokojenie na známosť litovským orgánom? Ak by bol návrh na zmenu a doplnenie schválený, začne Komisia konanie o porušení? Navrhne Komisia európsku stratégiu (plán) boja proti homofóbii a diskriminácii na základe sexuálnej orientácie v EÚ s cieľom zabezpečiť ochranu, dodržiavanie a presadzovanie základných práv?</PARA><FN FNID="FN1">  Od 2 000 do 10 000 litovských litasov; 580 – 2900 EUR.</FN><FN FNID="FN2">  Č. XIP-2595, nový článok 214 ods. 30.</FN><FN FNID="FN3">  http://www.europarl.europa.eu/sides/getDoc.do?pubRef=-//EP//TEXT+TA+P7-TA-2009-0019+0+DOC+XML+V0//EN</FN><FN FNID="FN4">  Videoodkaz podpredsedníčky Európskej komisie určený účastníkom konferencie Baltic Pride 7. mája 2010 vo Vilniuse v Litve.</FN></CONTENT></QUEST>