<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Parlament schválil program EÚ na prevenciu užívania drog</Title><Topic>Spravodlivosť a vnútorné veci</Topic><PublicationDate>2007-09-06 - 13:31</PublicationDate><Chapo>

Poslanci EP dnes v druhom čítaní schválili rozhodnutie, ktorým sa na obdobie rokov 2007 – 2013 ustanovuje osobitný program zameraný na boj proti drogovým závislostiam nazvaný „Protidrogová prevencia a informovanosť“. Program je súčasťou všeobecného programu Únie „Základné práva a spravodlivosť“.

</Chapo><Content><xhtml:div>

<xhtml:div align="justify">Schválenie programu umožní zabezpečiť čo najskoršie spustenie tohto programu a jeho financovanie na rok 2007. Finančné prostriedky vyčlenené na tento program pre roky 2007 - 2013 predstavujú sumu vyše 21 miliónov eur. Komisia na plenárnom zasadaní zároveň potvrdila svoj záväzok zaslať Parlamentu potrebné informácie týkajúce sa návrhu ročného pracovného programu. </xhtml:div>
<xhtml:div align="justify"> </xhtml:div>
<xhtml:div align="justify">Cieľom schváleného programu je zabezpečiť vysoký stupeň ochrany občanov a zvýšiť ich informovanosť, predchádzať zneužívaniu drog, drogovej závislosti a ich škodlivým následkom. Program má tiež členským štátom umožniť výmenu informácií a osvedčených postupov v tejto oblasti, napr.  prostredníctvom školení a študijných pobytov.</xhtml:div>
<xhtml:div align="justify"> </xhtml:div>
<xhtml:div align="justify">Program je určený všetkým skupinám, ktoré sa priamo či nepriamo zaoberajú drogovou problematikou. </xhtml:div>
<xhtml:div align="justify"> </xhtml:div>
<xhtml:div align="justify">Veľa konkrétnych činností bude vykonávaných na úrovni Európskej komisie. Jedná sa napríklad o štúdie, výskumy, prieskumy verejnej mienky, štatistiky, semináre, konferencie a podobne. V rámci programu sa budú tiež uskutočňovať špecifické projekty, pričom ich podmienkou bude predloženie aspoň dvoma štátmi EÚ, prípadne jedným členským štátom a krajinou, ktorá má reálne vyhliadky na členstvo.</xhtml:div>
<xhtml:div align="justify"> </xhtml:div>
<xhtml:div align="justify">Okrem členských krajín sa do programu môžu zapojiť  kandidátske krajiny pridružené k Únii a krajiny západného Balkánu zapojené do procesu stabilizácie.</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070903IPR09985</ns1:ID></REF><Knowmore text-before="more"><Link href="/activities/expert/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/expert/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>