<AQE.QER><ANSWER AID="AE-7990-10" QIDREFS=""><HEAD.A><TI3><P.WQ>Odpoveď pani Redingovej  v mene Komisie</P.WQ></TI3><P.WQ><DATE.WQ DATE.DOC="">(15. decembra 2010)</DATE.WQ></P.WQ></HEAD.A><CONTENTS CTNID="AC-E-7990-10"><P>Otázka, vážená pani poslankyňa, sa týka možného porušovania vlastníckych práv konaním energetických spoločností v jednom členskom štáte. </P><P>Podľa Zmluvy o založení Európskej únie a Zmluvy o fungovaní Európskej únie nemá Komisia vo všeobecnosti žiadne právomoci zasahovať v členských štátoch do záležitostí týkajúcich sa oblasti základných práv. Môže tak robiť len vtedy, ak sa otázka dotýka aj právnych predpisov Európskej únie. </P><P>Porušovanie vlastníckych práv spôsobené vedením energetických sietí, ako je opísané v písomnej otázke, sa nijakým spôsobom nedotýka práva Únie a preto Komisia nemôže k tejto otázke poskytnúť žiadne stanovisko. </P><P>Ak sa nejaká osoba domnieva, že jej práva boli v opísanej situácii porušené, môže sa obrátiť na príslušné vnútroštátne orgány a súdy. Každá osoba, ktorá sa domnieva, že bolo porušené niektoré z jej základných práv, môže podať sťažnosť na Európsky súd pre ľudské práva Rady Európy. Európsky súd pre ľudské práva sa môže zaoberať predmetnou vecou len vtedy, keď už boli vyčerpané všetky vnútroštátne opravné prostriedky.</P><P>Komisia predloží v roku 2011 legislatívny návrh o rozvoji európskej energetickej siete, pričom ustanovenia tohto návrhu sa budú týkať určitého počtu projektov energetickej infraštruktúry strategického európskeho záujmu<NOTE TYPE="NUM">Pozri KOM(2010) 677 v konečnom znení: Priority energetickej infraštruktúry na rok 2020 a ďalšie – Koncepcia integrovanej európskej energetickej siete.</NOTE>. Pri rešpektovaní zásady subsidiarity, a to najmä pokiaľ ide o právomoci členských štátov v oblasti vlastníctva majetku, môže tento návrh zaviesť okrem iného usmernenia na účinné zapojenie občanov do rozhodovacieho procesu a prípadne navrhnúť minimálne požiadavky na výšku kompenzácie pre dotknuté obyvateľstvo.</P></CONTENTS></ANSWER></AQE.QER>