<s:Motion s:lg="SK" s:type="RE" xmlns:s="http://www.europarl.europa.eu/Sipade"><s:Cover><s:Date>9.12.2009</s:Date><s:Ref>B7-0199/2009</s:Ref><s:Blk-Title-Cover><s:Title-Type>NÁVRH UZNESENIA</s:Title-Type><s:Title-NextTo><p s:margin-bottom="12pt" s:margin-left="70.9pt" s:margin-right="0pt" s:margin-top="0pt">predložený na základe otázky na ústne zodpovedanie <s:anchor s:id="1" s:family="DOC-B" s:type="B7" s:year="2009" s:number="0232">B7&#8209;0232/2009</s:anchor></p>
</s:Title-NextTo><s:Title-Recueil><p s:margin-bottom="12pt" s:margin-left="70.9pt" s:margin-right="0pt" s:margin-top="0pt">v súlade s článkom 115 ods. 5 rokovacieho poriadku</p>
</s:Title-Recueil><s:Title><p s:margin-bottom="24pt" s:margin-left="70.9pt" s:margin-right="0pt" s:margin-top="0pt">o perspektívach rozvojovej agendy z Dauhy (DDA) po siedmej ministerskej konferencii WTO</p>
</s:Title><s:Blk-Author><p s:margin-bottom="0pt" s:margin-left="70.9pt" s:margin-right="0pt" s:margin-top="0pt"><span s:font-weight="bold"><s:Author s:id="96646">Helmut Scholz</s:Author>, <s:Author s:id="23706">Miloslav Ransdorf</s:Author>, <s:Author s:id="96669">Joe Higgins</s:Author>, <s:Author s:id="26851">Nikolaos Chountis</s:Author></span></p>
</s:Blk-Author><s:Body s:type="POL-GROUP" s:id="2950"><p s:margin-bottom="0pt" s:margin-left="70.9pt" s:margin-right="0pt" s:margin-top="0pt">v mene skupiny GUE/NGL</p>
</s:Body>
</s:Blk-Title-Cover><s:Num-PE>PE432.821v01-00</s:Num-PE></s:Cover><s:Section><s:Ref>B7&#8209;0199/2009</s:Ref><s:Title-Section><p s:margin-bottom="36pt" s:margin-left="0pt" s:margin-right="0pt" s:margin-top="0pt"><span s:font-weight="bold">Uznesenie Európskeho parlamentu o perspektívach rozvojovej agendy z Dauhy (DDA) po siedmej ministerskej konferencii WTO</span></p>
</s:Title-Section><p s:margin-bottom="12pt" s:margin-left="0pt" s:margin-right="0pt" s:margin-top="0pt"><span s:font-style="italic">Európsky parlament</span>,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na ministerské vyhlásenie Svetovej obchodnej organizácie (WTO) zo 14. novembra 2001 v Dauhe,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na rozvojové ciele tisícročia Organizácie Spojených národov a záväzky pomoci členských štátov EÚ pri odstraňovaní hladu a chudoby,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na zhrnutie predsedu týkajúce sa 7. ministerskej konferencie WTO z 2. decembra 2009,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na správu MOP o svetových trendoch v zamestnanosti z januára 2009,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na článok 115 odsek 5 a článok 110 odsek 2 rokovacieho poriadku,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">A. keďže deklarovaným cieľom dauhaského kola rokovaní bolo vyrovnať existujúcu nevyváženosť medzinárodného obchodného systému, vychádzajúc z presvedčenia, že multilaterálny systém založený na spravodlivejších a objektívnejších pravidlách môže byť prínosom pre spravodlivý obchod slúžiaci rozvoju všetkých kontinentov,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">B.  keďže rokovanie bolo v skutočnosti veľmi odlišné, pretože pod vedením hlavných priemyselných krajín otázky prístupu na trh prevládali nad všetkými ostatnými cieľmi; keďže prijatie smernice o globálnej Európe prispelo k zvýrazneniu tejto orientácie, uprednostňovaniu podnikových záujmov a ignorovaniu všetkých ostatných cieľov EÚ, záujmov jej obyvateľstva a obyvateľstva rozvojových krajín,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">C. keďže napriek tomu, že v preambule ku GATT sa hovorí, že „vzťahy v obchodnej a ekonomickej oblasti by mali byť zamerané na zvýšenie životnej úrovne, dosiahnutie plnej zamestnanosti […]“, fungovanie tejto organizácie neviedlo k naplneniu týchto cieľov, a keďže naopak rokovania v rámci GATT, pravidlá WTO a liberalizácia voľného obchodu prispeli k zániku miliónov pracovných príležitostí, zvýšeniu chudoby a hladu, zániku drobných poľnohospodárov v prospech poľnohospodárskych podnikov a k zničeniu životného prostredia,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">D. keďže neoliberálna agenda, ktorú uskutočňovalo WTO a medzinárodné finančné inštitúcie (IFI), deregularizácia, liberalizácia a privatizácia služieb, pravidlá týkajúce sa práv duševného vlastníctva a deregulácia investícií a verejného obstarávania viedli k zvýšeniu chudoby väčšiny obyvateľov rozvojových a industrializovaných krajín,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">E.  keďže po 30 rokoch fundamentalizmu v oblasti voľného obchodu svetové hospodárstvo čelí najhlbšej kríze od Veľkej hospodárskej krízy v 30. rokoch minulého storočia a MOP sa domnieva, že viac ako 50 miliónov pracujúcich by mohlo stratiť svoju prácu a viac ako 200 miliónov ľudí by mohlo byť vystavených extrémnej chudobe ako dôsledku tejto globálnej recesie; keďže ženy sú osobitne postihnuté účinkami týchto neoliberálnych politík,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">F.  keďže záväzok o osobitnom a diferencovanom prístupe k rozvojovým krajinám, zahrnutý do vyhlásenia z Dauhy s cieľom zohľadniť ich nerovnú situáciu, nevyústil do serióznych návrhov zo strany industrializovaných krajín,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">G. keďže rokovania ministrov WTO o ukončení dauhaského kola rokovaní uviazli koncom júla 2008 a keďže v súčasnosti sa stanoviská ešte viac odlišujú a WTO stratilo akúkoľvek dôveryhodnosť,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">H. keďže napriek závažnej kríze v oblasti zmeny klímy a životného prostredia, sociálnych podmienok, nedostatku pracovných príležitostí a napriek finančnej a hospodárskej kríze sa počas 7. ministerskej konferencie WTO konanej od 30. novembra do 2. decembra 2009 v Ženeve neuvažovalo o tom, ako by reformy medzinárodného obchodu mohli prispieť k vyriešeniu týchto kríz,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">I.   keďže mandát udelený Komisii pre kolo rokovaní Millennium Round bol schválený v roku 2001 a keďže odvtedy svet čelil mnohým krízam; keďže na riešenie problémov v oblasti zmeny klímy a tiež na obnovu celosvetového hospodárstva sú potrebné vyváženejšie a spravodlivejšie obchodné pravidlá,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">1.  odmieta liberalizáciu obchodu a jej zhubné následky, ktoré prispeli k súčasnej finančnej, hospodárskej, klimatickej a potravinovej kríze, strate zamestnania, chudobe a k dezindustrializácii;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">2.  odsudzuje skutočnosť, že WTO zvolalo 7. ministerskú konferenciu bezvýsledne, a vyzýva Komisiu, aby navrhla skutočnú reformu medzinárodného obchodného systému zameranú na prijatie pravidiel pre spravodlivý obchod, v rámci ktorého sa budú dodržiavať medzinárodné dohody a vnútroštátne pravidlá v oblasti sociálnej spravodlivosti, životného prostredia, potravinovej suverenity a bezpečnosti, trvalo udržateľného poľnohospodárstva, industrializácie, rozvoja a kultúrnej rozmanitosti;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">3.  domnieva sa, že mandát udelený Komisii v roku 2001 je úplne zastaraný a vyzýva Komisiu, aby Rade a Parlamentu predložila návrh na nový mandát na rokovania o medzinárodnom obchode s aktualizovanými návrhmi na riešenie novej situácie, v ktorej sa svet nachádza, pričom prioritou bude životné prostredie a sociálna spravodlivosť a nie prístup na trh v záujme podnikov a investorov;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">4.  pripomína potrebu plne rešpektovať práva vlád na zachovanie ich možnosti regulovať vlastné hospodárstvo a povinnosť poskytovať základné služby, najmä verejné služby, ako je zdravotníctvo, vzdelávanie, kultúra, komunikačné služby a dodávky vody a energie;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">5.  vyzýva Komisiu, aby navrhla skutočnú reformu medzinárodného obchodného systému zameranú na prijatie pravidiel pre spravodlivý obchod, v rámci ktorého sa budú dodržiavať medzinárodné dohody a vnútroštátne pravidlá v oblasti sociálnej spravodlivosti, životného prostredia, potravinovej suverenity a bezpečnosti, trvalo udržateľného poľnohospodárstva, rozvoja a kultúrnej rozmanitosti;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">6.  vyjadruje poľutovanie nad postojom USA, najmä pokiaľ ide o poľnohospodárstvo, a zastáva názor, že Komisia by mala nadviazať nové partnerstvá s rozvojovými krajinami a všetkými partnermi, ktorí majú záujem o vytvorenie medzinárodných spravodlivých pravidiel a posilnenie sociálnych a environmentálnych pravidiel a inštitúcií;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">7.  vyjadruje presvedčenie, že vývozné dotácie sa musia zakázať a preorientovať na opatrenia podporujúce sociálne a environmentálne udržateľné metódy výroby, ktoré budú využívať malé a stredné rodinné podniky a poľnohospodárske družstvá, a ochraňujúce práva, životnú úroveň, zdravie a bezpečnosť pracovníkov v poľnohospodárstve a na plantážach;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">8.  naliehavo vyzýva členov WTO, najmä USA, aby dodržiavali svoj hongkonský záväzok zrušiť vývozné dotácie, najmä pokiaľ ide o bavlnu, s cieľom odstrániť jedno z najškodlivejších opatrení brániacich obchodu, ktoré postihuje poľnohospodárskych výrobcov v chudobných krajinách; pripomína, že všetky industrializované krajiny by mali splniť minimálny cieľ, ktorým je venovať 0,7 % z HDP na rozvojovú spoluprácu;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">9.  vyzýva Komisiu, aby predložila návrh na novú medzinárodnú inštitucionálnu štruktúru;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">10. vyzýva Komisiu, aby zabezpečila, že obchodné dohody v oblasti finančných služieb budú zahŕňať ustanovenia, ktoré stanovia povinnosti regulovať tieto služby a najmä zabraňovať čiernym dieram a daňovým únikom;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">11. naliehavo vyzýva Európsku komisiu, aby do prebiehajúcich rokovaní úzko zapojila Európsky parlament; preto upriamuje pozornosť na potrebu opätovne prerokovať medziinštitucionálnu dohodu a zohľadniť ustanovenia Lisabonskej zmluvy, ktoré sa týkajú obchodu, podľa ktorých európska obchodná politika musí podliehať prísnejšej demokratickej kontrole; vyzýva Európsku komisiu a Radu, aby zrevidovali a objasnili meziinštitucionálnu dohodu (IIA) s cieľom zabezpečiť plnú účasť Európskeho parlamentu na obchodných rokovaniach EÚ a najmä zaručiť, že:</p>
<table s:border-collapse="collapse" s:margin-left="19.6pt" cellspacing="0"><tr><td s:border-bottom="none #000000 0pt" s:border-left="none #000000 0pt" s:border-right="none #000000 0pt" s:border-top="none #000000 0pt" s:padding="0pt 5.4pt 0pt 5.4pt" s:vertical-align="top" s:width="444.8pt" rowspan="1" colspan="1"><p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">a)  Parlament bude pred otvorením rokovaní informovaný o zvolenom právnom základe,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">b)  v prípade, že Parlament o to oficiálne požiada, Rada bude súhlasiť s tým, že nepovolí otvorenie rokovaní, pokým Parlament nevyjadrí svoj postoj k navrhovanému mandátu na rokovanie na základe správy gestorského výboru,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">c)  Parlament bude pravidelne a včasne informovaný o priebehu všetkých dvojstranných a mnohostranných obchodných rokovaní,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">d)  ak Parlament v ktorejkoľvek fáze rokovaní prijme odporúčania k ich vedeniu, Komisia vezme do úvahy stanovisko Parlamentu ešte pred uzatvorením dohody,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">e)  sa zriadi a bude používať medziinštitucionálny inventár všetkých dokumentov, ktoré Komisia poskytuje osobitnému výboru stanovenému v článku 207 ods. 3 ZFEÚ;</p>
</td></tr><tr><td s:border="none" s:margin="0" s:padding="0" s:width="444.8pt" rowspan="1" colspan="1"></td></tr></table><p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">12. poveruje svojho predsedu, aby toto uznesenie postúpil Rade, Komisii, vládam a parlamentom členských štátov, generálnemu riaditeľovi WTO a generálnemu tajomníkovi Konferencie OSN pre obchod a rozvoj (UNCTAD).</p>
</s:Section></s:Motion>