<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0022">O-0022/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28219">Daniel Caspary</PERSON>, v mene skupiny <GRPOL GRPOLID="2948">PPE</GRPOL>, <PERSON ID="28137">Kader Arif</PERSON>, v mene skupiny <GRPOL GRPOLID="2949">S&amp;D</GRPOL>, <PERSON ID="97229">Niccolò Rinaldi</PERSON>, v mene skupiny <GRPOL GRPOLID="1119">ALDE</GRPOL>, <PERSON ID="96740">Yannick Jadot</PERSON>, v mene skupiny <GRPOL GRPOLID="1107">Verts/ALE</GRPOL>, <PERSON ID="96669">Joe Higgins</PERSON>, v mene skupiny <GRPOL GRPOLID="2950">GUE/NGL</GRPOL>, <PERSON ID="2037">Robert Sturdy</PERSON>, v mene skupiny <GRPOL GRPOLID="2969">ECR</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0022">Vec: Nariadenie, ktorým sa uplatňuje systém všeobecných colných preferencií</OBJECT><CONTENT><PARA>So zreteľom na požiadavku Parlamentu z roku 2008, aby mu bol do 1. júna 2010 predložený návrh revidovaného nariadenia, ktorým sa uplatňuje systém všeobecných colných preferencií vzťahujúci sa na obdobie od 1. januára 2012 do 31. decembra 2014, kedy plánuje Komisia predložiť Európskemu parlamentu tento návrh?</PARA><PARA>Ako Komisia kontroluje a hodnotí, či sa záväzky prijímajúcich krajín plnia, a najmä účinné plnenie medzinárodných dohovorov o ľudských právach, pracovných normách, trvalo udržateľnom rozvoji a dobrej správe a riadení? Ako Komisia hodnotí súčasný systém GSP+, pokiaľ ide o zvýšenie objemu vývozu?</PARA><PARA>Na základe čoho sa Komisia rozhoduje začať preskúmanie (článok 16) a následne navrhnúť dočasné zrušenie preferenčného režimu?</PARA><PARA>V súčasnosti (článok 17) môžu iba členské štáty alebo Komisia stanoviť, že existujú dostatočné dôvody na preskúmanie. Ako chce Komisia zapracovať názor Európskeho parlamentu, ak ten stanoví, že existujú dostatočné dôvody na preskúmanie?</PARA><PARA>Kedy plánuje Komisia predložiť Európskemu parlamentu požadovanú správu o stave ratifikácie a plnenia dohovorov v jednotlivých krajinách, ktoré profitujú z osobitného stimulačného režimu?</PARA><PARA>Vypracovala Komisia hodnotenie vplyvu účinkov GSP za obdobie od 1. januára 2006 do 31. decembra 2009, o ktoré Parlament požiadal v roku 2008?</PARA><PARA>Ako sa snaží Komisia v rámci Svetovej obchodnej organizácie (WTO) dosiahnuť dohodu uvádzajúcu do súladu pravidlá pôvodu, podľa ktorých sa rozvojovým krajinám a najmenej rozvinutým krajinám udeľujú preferenčné podmienky?</PARA></CONTENT></QUEST>