<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0068">O-0068/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="28311">Luis Manuel Capoulas Santos</PERSON>, <PERSON ID="28579">Katerina Batzeli</PERSON>, <PERSON ID="28166">Vincent Peillon</PERSON>, <PERSON ID="4455">Vincenzo Lavarra</PERSON>, <PERSON ID="28162">Stéphane Le Foll</PERSON> a <PERSON ID="28427">Alessandro Battilocchio</PERSON>, v mene skupiny <GRPOL GRPOLID="1103">PSE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0068">Vec: Ružové vína a povolené vinárske postupy</OBJECT><CONTENT><PARA>V rámci diskusie o vykonávacích nariadeniach spoločnej organizácie trhu s vínom má Komisia v úmysle zrušiť texty účinné do 31. júla 2009, ktoré sa týkajú vinárskych postupov, aby sa zrušil zákaz sceľovania bielych a červených vín bez chráneného označenia pôvodu (CHOP) alebo chráneného zemepisného označenia (CHZO) na výrobu ružového vína.</PARA><PARA>Vinohradníci v mnohých regiónoch členských štátov v posledných desaťročiach vyvinuli značné úsilie a výrazne investovali do výroby veľmi kvalitného ružového vína, ktoré bolo uznané za pravé víno a prispôsobené rastúcemu dopytu.</PARA><PARA>Toto úsilie vytvorilo rovnováhu na miestnej a regionálnej úrovni a v rámci územného plánovania. Odborníci príslušných regiónov tlmočili o. i. prostredníctvom medziskupiny pre vinohradníctvo, tradíciu a kvalitu Európskemu parlamentu svoje silné obavy z toho, že rozhodnutie, na základe ktorého sa umožní vyrábať lacné ružové víno, bude mať závažné dôsledky v hospodárskej a ekologickej oblasti a v oblasti zamestnanosti. Toto opatrenie povedie k zamieňaniu tradičných ružových vín a scelených vín a vyvolá nekalú súťaž, ktorá poškodí, hoci aj krátkodobo, tradičnú výrobu ružových vín.</PARA><PARA>Súhlasí Komisia, vzhľadom na tieto obavy a možné škodlivé následky unáhleného rozhodnutia, </PARA><PARA>s tým, že: <BRK/></PARA><PARA>odloží príslušné rozhodnutie   pripravované na koniec apríla; <BRK/></PARA><PARA>na základe dôkladného   prieskumu možných hospodárskych, sociálnych a environmentálnych následkov   zrušenia zákazu sceľovania uskutoční rozsiahlu konzultáciu s odborníkmi   v tomto odvetví, najmä vzhľadom na to, že táto skutočnosť vyvolá nekalú   súťaž medzi poľnohospodármi vyrábajúcimi víno podľa tradičných vinárskych   postupov  a poľnohospodármi, ktorí používajú iné metódy. <BRK/></PARA><PARA>navrhne riešenia, ktoré   umožnia európskemu vinárskemu odvetviu, aby bolo konkurencieschopnejšie   na európskom trhu a v tretích krajinách a zároveň ochránia tradičné   ružové víno pre nekalou súťažou?</PARA></CONTENT></QUEST>