<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0048">O-0048/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="33570">Sharon Bowles</PERSON> v mene <COMMITTEE COMMID="2862">Výboru pre hospodárske a menové veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0048">Vec: Všeobecné usmernenia pre hospodárske politiky a zlepšenie hospodárskeho riadenia (vrátane riadenia eurozóny) v súvislosti so stratégiou Európa 2020</OBJECT><CONTENT><PARA>Komisia prijala 27. apríla 2010 odporúčanie k odporúčaniu Rady o všeobecných usmerneniach pre hospodárske politiky (VUHP) členských štátov a Únie s cieľom uplatňovať stratégiu Európa 2020. Očakáva sa, že v priebehu mája 2010 predloží konkrétne návrhy na zlepšenie a zlepšenie koordinácie hospodárskych politík Únie a dohľadu nad nimi, najmä v rámci členských štátov, ktoré sú súčasťou eurozóny.</PARA><PARA>1. Akým spôsobom Komisia plánuje posilniť záväznosť a zlepšiť monitorovanie a uplatňovanie VUHP? Akým spôsobom zabezpečí, aby národné parlamenty a Európsky parlament zohrávali aktívnu úlohu v procese mnohostranného dohľadu?</PARA><PARA>2. Aké ďalšie konkrétne nástroje plánuje Komisia s cieľom doplniť Pakt stability a rastu (PSR) a uskutočňovať kroky smerujúce k zavedeniu stáleho makroekonomického rámca predchádzania hospodárskym krízam? Ako zmeny jednotlivých nástrojov zvažuje v záujme posilnenia rámca mnohostranného dohľadu? Je Komisia pripravená navrhnúť harmonogram EÚ a spoločné odhady pre národné rozpočtové postupy? Je pripravená navrhnúť sekundárne právne predpisy, ktoré by umožnili vytvoriť záväznejší rámec pre rozsiahlejší a podrobnejší systém mnohostranného dohľadu? Aký právny charakter bude mať tento makroekonomický rámec predchádzania krízam a aké požiadavky bude zahŕňať?</PARA><PARA>3. Aké budú hlavné rozdiely v porovnaní s politickými odporúčaniami, ktoré už sú uvedené v oznámení Komisie s názvom Verejné financie v EMÚ 2006 – Prvý rok revidovaného Paktu stability a hospodárskeho rast a v oznámení s názvom EMU@10: úspechy a výzvy po desiatich rokoch existencie hospodárskej a menovej únie?</PARA><PARA>4. Akú úlohu by podľa Komisie mali zohrávať Komisia a Parlament v rámci pracovnej skupiny vytvorenej Európskou radou v marci 2010 v snahe zlepšiť hospodárske riadenie v Únii?</PARA><PARA>5. Okrem návrhov na posilnenie hospodárskej koordinácie, akým spôsobom plánuje Komisia znovu vybudovať dôveru k európskym bankám a finančným trhom, posilniť dôveru občanov k myšlienke európskej integrácie a predchádzať vzmáhajúcim sa ochranným a nacionalistickým tendenciám, ktoré sú následkom zložitého a nesúrodého hospodárskeho vývoja v rámci Únie?</PARA></CONTENT></QUEST>