<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000078">O-000078/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96916">Rita Borsellino</PERSON>, <PERSON ID="96886">Rosario Crocetta</PERSON>, <PERSON ID="96911">Tanja Fajon</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000078">Vec: Opatrenia v nadväznosti na návštevu delegácie LIBE na Sicílii a Lampeduse</OBJECT><CONTENT><PARA>Delegácia výboru LIBE Európskeho parlamentu navštívila Sicíliu v dňoch 24 až 26 novembra 2011 s cieľom monitorovať centrá pre migrantov. Po návšteve boli od talianskych orgánov vyžiadané ďalšie informácie, ktoré však doteraz neboli poskytnuté. Medzičasom sa na člnoch, ktoré doplávali do Lampedusy po 17. marci a ktoré prevážali stovky ľudí, našlo päť mŕtvych osôb. Tri dni boli južne od Lampedusy držaní na tuniskom rybárskom člne sedemdesiati štyria somálski migranti a následne boli poslaní späť do Tuniska. Môže Komisia poskytnúť, okrem iného prostredníctvom žiadosti adresovanej talianskym orgánom, podrobné informácie týkajúce sa najmä týchto otázok?</PARA><PARA>- nedávne príchody migrantov a spôsob, akým boli núdzové situácie riešené. Pokiaľ ide o Lampedusu, mohla by Komisia poskytnúť dátumy príchodu migrantov a ich počtu, počet osôb v každom centre a presuny z Lampedusy do ďalších centier na pevnine? Právny rámec a dôvody, pre ktoré bol prístav na ostrove Lampedusa vyhlásený za nebezpečný pre migrantov, a či sa očakáva prehodnotenie tohto rozhodnutia a kedy. Harmonogram rekonštrukcie centra na Lampeduse a právny rámec a dôvody jeho uzavretia pre médiá a delegáciu Rady Európy a či sa toto rozhodnutie prehodnotí a kedy;</PARA><PARA>- právny rámec pre detenčné centrá (CIE) a prijímacie centrá (CARA) a prečo žiadatelia o azyl nie sú presunutí z CIE do CARA po tom, ako podajú žiadosť o azyl. Podrobné údaje o vybavovaní žiadostí o azyl a ich výsledkoch;</PARA><PARA>- znenia súčasných a predchádzajúcich dohôd medzi Talianskom, Tuniskom a Líbyou a podrobné informácie o ich vykonávaní v praxi, najmä v nadväznosti na návštevu premiéra Talianska v Líbyi v januári 2012;</PARA><PARA>- informácie o riadení CIE a CARA na Sicílii tak pokiaľ ide o umiestnenie týchto štruktúr, ako aj zmluvné agentúry. Či sa podmienky prijímania zlepšili (potrebné renovačné práce v CARA v Salina Grande, pomoc a poskytovanie vhodného oblečenia v CARA v Mineo). Ubezpečenia o pokračovaní projektu Presidium v nasledujúcich rokoch;</PARA><PARA>- prijaté prostriedky z EÚ a spôsob ich použitia v súvislosti s riadením migrantov v rokoch 2011 a 2012. Podrobné informácie o činnostiach agentúry Frontex na Sicílii. Kroky, ktoré plánuje EÚ a Taliansko prijať s cieľom vykonať rozsudok veľkej komory Európskeho súdu pre ľudské práva v prípade Hirsi Jamaa a ďalší vs. Taliansko, v ktorom odsúdila talianske orgány za ich rozhodnutie vrátiť migrantov do Líbye bez preskúmania ich prípadov, za ich vystavenie riziku zlého zaobchádzania, čo prakticky predstavuje hromadné vyhostenie.</PARA></CONTENT></QUEST>