<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>V EP prebehla rozprava o financiách určených na výskum</Title><Topic>Priemysel</Topic><PublicationDate>2006-06-13 - 15:45</PublicationDate><Chapo>

Poslanci dnes diskutovali o novom sedemročnom programe pre vedu a výskum, o ktorom budú vo štvrtok hlasovať v prvom čítaní. Prostriedky z tzv. Siedmeho rámcového programu na roky 2007 – 2013 budú určené najmä na podporu malých a stredných podnikov, mladých výskumníkov a žien-výskumníčok. Návrh rozoberá aj etickú problematiku v súvislosti s výskumom ľudských klonov a kmeňových buniek.

</Chapo><Content><xhtml:div>

<xhtml:div align="justify"><xhtml:span><xhtml:strong>Rozprava:</xhtml:strong></xhtml:span></xhtml:div>
<xhtml:div align="justify"> </xhtml:div>
<xhtml:div align="justify">Ako prvý vystúpil v rozprave eurokomisár pre Vedu a výskum Janez <xhtml:strong>POTOČNIK</xhtml:strong>, ktorý pripomenul, že navrhovaný rozpočet pre 7. rámcový program je síce menší, než aký EK pôvodne požadovala, no napriek tomu predstavuje viac, než bolo vyčlenené v predošlom programe. Ako uviedol, je potrebné motivovať vedcov a vedecký výskum v EÚ a tento program to zabezpečí. Čo sa týka etických otázok v súvislosti s výskumom v oblasti klonovania, vyzval na opatrný postup, ktorý by na jednej strane zabezpečil rozvoj výskumu, no na druhej strane by zároveň zohľadnil etické kritériá. Ako však dodal, nemala by nastať situácia, pri ktorej by boli európski vedci nútení kmeňové bunky určené pre výskum dovážať. </xhtml:div>
<xhtml:div align="justify"> </xhtml:div>
<xhtml:div align="justify">Spravodajca Jerzy <xhtml:strong>BUZEK</xhtml:strong> (EPP-ED, PL) hovoril o jednotlivých pozmeňujúcich návrhoch EP a zdôraznil, že najdôležitejším zámerom nového programu je zabrániť tzv. "úniku mozgov" z EÚ. Okrem toho spomenul nutnosť podporovať inovácie, dať priestor spolupráci univerzít s priemyslom a podporiť mladých vedcov v rannom štádiu ich vedeckej kariéry. Zdôraznil tiež potrebu zjednodušenia postupov a nezávislosti Rady pre výskum.</xhtml:div>
<xhtml:div align="justify"> </xhtml:div>
<xhtml:div align="justify">Paul <xhtml:strong>RÜBIG</xhtml:strong> (EPP-ED, AT) v mene Skupiny Európskej ľudovej strany (kresťanských demokratov) a Európskych demokratov zdôraznil, že cieľom musí byť program, ktorý Európe zabezpečí "dlhý a zdravý život".</xhtml:div>
<xhtml:div align="justify"><xhtml:font color="#800000"/> </xhtml:div>
<xhtml:div align="justify">Philippe <xhtml:strong>BUSQUIN</xhtml:strong>  (PES, BE) za Socialistickú skupinu hovoril o potrebe zabránenia odchodu výskumníkov z Európy a vyjadril sa tiež k otázke rozpočtu pre navrhovaný rámcový program. Pripomenul vzájomnú súvislosť medzi rozvojom vedy a spoločnosti a vyjadril sklamanie, že sa nepodarilo dosiahnuť také navýšenie prostriedkov, ktoré by tejto prepojenosti zodpovedalo.</xhtml:div>
<xhtml:div align="justify"> </xhtml:div>
<xhtml:div align="justify">Vittorio <xhtml:strong>PRODI</xhtml:strong>  (ALDE, IT) zo Skupiny Aliancie liberálov a demokratov za Európu pripomenul dôležitosť vedy a výskumu v globalizovanom svete a vyjadril svoje sklamanie nad rozpočtom pre 7. rámcový program, ktorý podľa neho neodráža skutočné potreby EÚ.</xhtml:div>
<xhtml:div align="justify"> </xhtml:div>
<xhtml:div align="justify">V mene Skupiny zelených/Európskej slobodnej aliancie rečnil David <xhtml:strong>HAMMERSTEIN MINTZ</xhtml:strong> <xhtml:strong> </xhtml:strong>(Greens/EFA, ES). Program a jeho rozpočet podľa neho odráža klady a zápory EÚ: "Dnešná Únia by v tejto oblasti chcela niečo robiť, ale nemôže." Všetci si podľa jeho slov uvedomujú potrebu investovania do vedy a výskumu, problém však nastáva pri získavaní prostriedkov. V tejto súvislosti kritizoval vlády členských krajín za ich postoj v Rade, kde podľa neho viac hľadeli na úzke národné záujmy než na potrebu prispieť do oblasti výskumu. Prioritu má podľa neho mať výskum obnoviteľných zdrojov energie, ktorý zabezpečí "čistú Európu" a ochráni ju pred energetickou krízou a tiež financovanie malých a stredných podnikov, ktoré majú pre výskum obmedzené prostriedky a kapacity.</xhtml:div>
<xhtml:div align="justify"> </xhtml:div>
<xhtml:div align="justify">Umberto <xhtml:strong>GUIDONI</xhtml:strong>  (GUE/NGL, IT) z Konfederatívnej skupiny Európskej zjednotenej ľavice - Nordickej zelenej ľavice uvítal, že program vytvára podmienky pre voľný pohyb výskumníkov a ich zotrvanie v EÚ, a pripomenul dôležitosť investícií do medicínskeho výskumu. Málo financií je podľa neho vyčlenených na oblasť obnoviteľných zdrojov energie.</xhtml:div>
<xhtml:div align="justify"> </xhtml:div>
<xhtml:div align="justify">Umberto <xhtml:strong>PIRILLI </xhtml:strong> (UEN, IT) v mene Skupiny Únie za Európu národov vyslovil sklamanie nad výškou prostriedkov, no označil to za kompromis, "ktorý aspoň dáva nádej". Na výskume by sa aj podľa tohto poslanca mali vo väčšej miere podieľať malé a stredné podniky.</xhtml:div>
<xhtml:div align="justify"> </xhtml:div>
<xhtml:div align="justify">Gerard <xhtml:strong>BATTEN</xhtml:strong>  (IND/DEM, UK) za Skupinu nezávislosť/demokracia poslancom povedal, že hoci obnoviteľné energie sú dobrým riešením, nepostačujú na pokrytie všetkých potrieb modernej spoločnosti. Rozhodne podporovaný by preto mal byť podľa neho výskum v oblasti jadrovej energie a nukleárnej fúzie.</xhtml:div>
<xhtml:div align="justify"> </xhtml:div>
<xhtml:div align="justify">Slovenský poslanec Peter <xhtml:strong>BACO</xhtml:strong> (NA, SK) označil prerokovávaný návrh 7. rámcového programu za dobrý, pretože oproti tomu predošlému venuje väčšiu pozornosť širšiemu dosahu poľnohospodárstva na spoločnosť. Upozornil však na nepriaznivú situáciu v doterajšej účasti nových členských krajín v 5. a 6. rámcovom programe. Analýzy podľa neho ukazujú, že pomerne k veľkosti nových členských štátov by tieto mali získať "trojnásobne viac projektov a desaťnásobne viac finančných prostriedkov". Pred Komisiou a vládami preto podľa neho stojí naliehavá potreba špecificky podporiť väčšie zapojenie nových členských štátov.</xhtml:div>
<xhtml:div align="justify"> </xhtml:div>
<xhtml:div align="justify">Ďalší zo slovenských europoslancov, Ján <xhtml:strong>HUDACKÝ</xhtml:strong> (EPP-ED, SK), vyjadril svoje presvedčenie, že aj napriek zredukovanému rozpočtu má 7. rámcový program "predpoklady na výrazné posilnenie výskumného potenciálu vo všetkých členských krajinách EÚ bez toho, aby sa znižoval význam princípu excelentnosti". </xhtml:div>
<xhtml:div align="justify"> </xhtml:div>
<xhtml:div align="justify">Ekonomika Európskej únie je podľa neho v pozícii, kedy si nemôže dovoliť výskumný potenciál zanedbávať. "Mnoho regionálnych univerzít, firemných výskumných jednotiek a technologických centier generuje veľký výskumný potenciál v podobe mladých výskumníkov, ktorí často hľadajú príležitosti mimo EÚ". Najväčším problémom pre rozvoj tohto potenciálu je podľa neho nedostatočná výskumno-vývojová infraštruktúra, ktorú označil za nutnú podmienku pre udržanie vedcov a výskumníkov v odľahlých regiónoch. "Na druhej strane nie všetky veľké výskumné centrá predstavujú automaticky úroveň excelentnosti", uviedol a dodal, že tento princíp by sa nemal automaticky zamieňať s centralizáciou výskumu vo veľkých výskumných centrách.</xhtml:div>
<xhtml:div align="justify"> </xhtml:div>
<xhtml:div align="justify">Lepšie využitie výskumného potenciálu v rámci celého európskeho priestoru môže podľa Hudackého posilniť vzájomnú spoluprácu a vytvoriť predpoklady pre vnútornú vzájomnú konkurenciu, čo pomôže zvýšiť konkurencieschopnosť európskeho výskumu na globálnej úrovni. "Myslím si preto, že finančný príspevok do zlepšenia výskumnej infraštruktúry zo zdrojov 7. rámcového programu a štrukturálnych fondov v tzv. kohéznych regiónoch s dobrým výskumným potenciálom bude vhodnou investíciou a napomôže plneniu Lisabonských cieľov". </xhtml:div>
<xhtml:div align="justify"> </xhtml:div>
<xhtml:div align="justify">V závere svojho príspevku sa vyjadril aj k financovaniu výskumu na embryonálnych kmeňových bunkách, ktorý by podľa neho EÚ nemala financovať.</xhtml:div>

</xhtml:div></Content><REF text-before="reference_abbr"><ns1:ID>20060608IPR08812</ns1:ID></REF></Infopress>
</imp:doc>
<imp:links imp:orderNum="0">
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>