<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000032">O-000032/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="23693">Alojz Peterle</PERSON>, <PERSON ID="1927">Peter Liese</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="4253">Frédérique Ries</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="28161">Margrete Auken</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="96944">Marina Yannakoudakis</PERSON><BRK/>v mene skupiny <GRPOL GRPOLID="2969">ECR</GRPOL></TI-AUTHOR><TI-AUTHOR><PERSON ID="96664">Anna Rosbach</PERSON><BRK/>v mene skupiny <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000032">Vec: Kmeňové bunky z pupočníkovej krvi</OBJECT><CONTENT><PARA>Občania EÚ sú čoraz iniciatívnejší v snahe byť neustále informovaní o čo najlepších dostupných spôsoboch liečby a liekoch, pokiaľ možno čo najviac na individuálnom základe.</PARA><PARA>V tejto súvislosti sa preukázalo, že hematopoetické (krvné) kmeňové bunky sú veľmi účinné pri liečbe niektorých chorôb spôsobujúcich postihnutie a v súčasnosti sa vykonáva značný počet klinických skúšok. Odber kmeňových buniek z pupočníkovej krvi je na rozdiel od odberu iných kmeňových buniek bezbolestný pre matku i dieťa a je zároveň významným zdrojom mladých a nediferencovaných kmeňových buniek. Na odber týchto dospelých kmeňových buniek z pupočníkovej krvi však existuje len jediná príležitosť, a to pri pôrode. V súčasnej dobe sa v Európe odoberá pri pôrode menej ako 1 % kmeňových buniek.</PARA><PARA>Vzhľadom na nedávny pokrok vo výskume v oblasti bunkovej terapie a regeneratívnej medicíny a s ohľadom na práva občanov EÚ prijímať rozhodnutia týkajúce sa ich zdravia na základe objektívnych a nezaujatých informácií, ako plánuje Komisia zlepšiť poskytovanie informácií rodičom o výhodách kmeňových buniek z pupočníkovej krvi a o možnostiach voľby, ktoré majú pri narodení svojho dieťaťa? </PARA><PARA>Okrem toho, čo plánuje Komisia urobiť, aby zabezpečila jednotnú transpozíciu smernice 2004/23/ES<FNREF FNIDREF="FN1"/> o ustanovení noriem kvality a bezpečnosti pri darovaní, odoberaní, testovaní, spracovávaní, konzervovaní, skladovaní a distribúcii ľudských tkanív a buniek, s cieľom podporiť rovnaké práva a normy pre všetkých pacientov EÚ a budúcich rodičov?</PARA><FN FNID="FN1">  Ú. v. EÚ L 102, 7.4.2004, s. 48.</FN></CONTENT></QUEST>