<s:Motion s:lg="SK" s:type="RE" xmlns:s="http://www.europarl.europa.eu/Sipade"><s:Cover><s:Date>26.1.2011</s:Date><s:Ref>B7-0087/2011</s:Ref><s:Blk-Title-Cover><s:Title-Type>NÁVRH UZNESENIA</s:Title-Type><s:Title-NextTo><p s:margin-bottom="12pt" s:margin-left="70.9pt" s:margin-right="0pt" s:margin-top="0pt">predložený na základe vyhlásenia podpredsedníčky Komisie/vysokej predstaviteľky Únie pre zahraničné veci a bezpečnostnú politiku</p>
</s:Title-NextTo><s:Title-Recueil><p s:margin-bottom="12pt" s:margin-left="70.9pt" s:margin-right="0pt" s:margin-top="0pt">v súlade s článkom 110 ods. 2 rokovacieho poriadku</p>
</s:Title-Recueil><s:Title><p s:margin-bottom="24pt" s:margin-left="70.9pt" s:margin-right="0pt" s:margin-top="0pt">o situácii v Tunisku</p>
</s:Title><s:Blk-Author><p s:margin-bottom="0pt" s:margin-left="70.9pt" s:margin-right="0pt" s:margin-top="0pt"><span s:font-weight="bold"><s:Author s:id="38613">Metin Kazak</s:Author>, <s:Author s:id="4335">Marielle De Sarnez</s:Author>, <s:Author s:id="96945">Marietje Schaake</s:Author>, <s:Author s:id="97229">Niccolò Rinaldi</s:Author>, <s:Author s:id="97230">Kristiina Ojuland</s:Author>, <s:Author s:id="97019">Ivo Vajgl</s:Author></span></p>
</s:Blk-Author><s:Body s:type="POL-GROUP" s:id="1119"><p s:margin-bottom="0pt" s:margin-left="70.9pt" s:margin-right="0pt" s:margin-top="0pt">v mene skupiny ALDE</p>
</s:Body>
</s:Blk-Title-Cover><s:Num-PE>PE455.916v01-00</s:Num-PE></s:Cover><s:Section><s:Ref>B7&#8209;0087/2011</s:Ref><s:Title-Section><p s:margin-bottom="36pt" s:margin-left="0pt" s:margin-right="0pt" s:margin-top="0pt"><span s:font-weight="bold">Uznesenie Európskeho parlamentu o situácii v Tunisku</span></p>
</s:Title-Section><p s:margin-bottom="12pt" s:margin-left="0pt" s:margin-right="0pt" s:margin-top="0pt"><span s:font-style="italic">Európsky parlament</span>,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na svoje predchádzajúce uznesenia o situácii v oblasti dodržiavania ľudských práv v Tunisku, a najmä na svoje uznesenia z 29. septembra 2005, 15. decembra 2005 a 15. júna 2005,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na euro-stredozemskú dohodu o pridružení medzi Európskou úniou a Tuniskom, ktorá nadobudla platnosť 1. marca 1998,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na oznámenie Komisie o európskej susedskej politike z 12. mája 2004 a jej akčný plán EÚ – Tunisko, ktorý nadobudol účinnosť 4. júla 2005,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na svoju správu o doložke o ľudských právach a demokracii v dohodách Európskej únie, prijatú 16. februára 2006,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na usmernenia Rady týkajúce sa ochrancov ľudských práv prijaté v júni 2004 a aktualizované v decembri 2008,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na správu pracovnej skupiny Rady OSN pre ľudské práva z 10. apríla 2008 o pravidelnom preskúmaní situácie v Tunisku,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na závery Rady pre všeobecné záležitosti a vonkajšie vzťahy o posilnení bilaterálnych vzťahov medzi EÚ a európskymi partnermi z 8. a 9. decembra 2008,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na vyhlásenie Európskej únie v nadväznosti na 8. zasadanie Asociačnej rady EÚ – Izrael z 11. mája 2010,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na monitorovaciu správu o Turecku z 12. mája 2010, ktorú vypracovala Komisia,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na svoju správu o politike Európskej únie v prospech ochrancov ľudských práv, prijatú 14. mája 2010,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na vyhlásenia Füleho a Ashtonovej,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na návrh francúzskej ministerky zahraničných vecí Michèle Alliot-Marie z 12. januára 2011 vyslať do Tuniska príslušníkov francúzskej poriadkovej polície s cieľom pomôcť ukončiť demonštrácie,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na článok 110 ods. 2 rokovacieho poriadku,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">A. keďže vzťahy medzi Európskou úniou a Tuniskom sa od 17. júla 1995 riadia dohodou o pridružení, ktorej súčasťou je aj tzv. doložka o ľudských právach, a od 4. júla 2005 akčným plánom, ktorý v rámci európskej susedskej politiky vychádza z obojstranného rešpektovania spoločných hodnôt vrátane demokracie, zásad právneho štátu, dobrej správy vecí verejných a dodržiavania ľudských práv v súlade s článkami 8 a 21 Zmluvy o EÚ,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">B.  keďže Európska únia nie je schopná vytvoriť skutočnú koherentnú a efektívnu vonkajšiu politiku voči partnerom vo svojom bezprostrednom susedstve z dôvodu pozície niektorých členských štátov a ich osobitných vzťahov s bývalým tuniským režimom; pripomínajúc najmä nedostatky mechanizmov spolupráce medzi EÚ a Tuniskom a opätovne zdôrazňujúc požiadavku Európskeho parlamentu, aby k doložkám o ľudských právach, ktoré sú súčasťou dohôd o pridružení, pribudol aj mechanizmus umožňujúci ich vykonávanie,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">C. keďže z tohto dôvodu musí prebiehajúca revízia susedskej politiky zohľadniť hodnoty a zásady vymedzené v článku 21 Zmluvy o EÚ, umožniť väčšiu mieru ostražitosti, pokiaľ ide o tieto hodnoty, stanoviť jasné a presné hodnotiace mechanizmy, ktoré budú nápomocné pri skutočných reformách v oblasti dodržiavania a presadzovania ľudských práv a demokracie, a zaviesť doložku o podmienenosti, pokiaľ ide o poskytnutie posilneného štatútu,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">D. keďže zúfalý čin Muhammada Buaziziho, ktorý sa 17. decembra 2010 zapálil v Sidi Bouzid, rozpútal ľudové povstanie volajúce po hlbokej politickej zmene v Tunisku,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">E.  keďže mierové protestné hnutie sa rozšírilo po celom Tunisku a bolo násilne potlačené poriadkovými silami, čo spôsobilo viac ako stovku obetí a ešte väčší počet zranených,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">F.  keďže poriadková polícia dostala rozkaz použiť proti demonštrantom pušky a iné strelné zbrane a keďže došlo k svojvoľným zadržaniam, aktom mučenia v miestach zadržania, rabovaniu súkromného majetku a prípadom násilného zmiznutia osôb,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">G. keďže prezident Bin Alí ušiel 14. januára 2011 a bol definitívne nahradený v súlade s článkom 57 tuniskej ústavy a najmä s ohľadom na úlohu odborov pri organizovaní demonštrácií a rozvrate totalitného režimu,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">H. keďže európsko-tuniské vzťahy sú hlboko zakorenené v spoločnej pamäti a sú založené na veľmi významných ekonomických a kultúrnych výmenách,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">1.  rázne podporuje prebiehajúci pokojný proces demokratickej premeny v Tunisku a vyjadruje solidaritu s tuniským ľudom, ktorý, vedený legitímnymi demokratickými a hospodárskymi túžbami, priviedol svoju krajinu k historickému politickému obratu; v tejto súvislosti víta odvahu a odhodlanie tuniského ľudu a vyjadruje sústrasť rodinám obetí;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">2.  víta skutočnosť, že armáda zohrala významnú úlohu pri ochrane obyvateľov jasným vyhlásením, že nebude strieľať do demonštrantov;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">3.  berie na vedomie prvé prijaté rozhodnutia týkajúce sa prepustenia politických väzňov a väzňov svedomia, zrušenia ministerstva informácií, zaručenia slobody prejavu, a to aj na internete, uznania všetkých opozičných strán a obnovenia bývalých politických strán, ako aj poskytnutia možnosti registrácie mimovládnym organizáciám;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">4.  konštatuje, že vytvorenie vlády tzv. národnej jednoty premiéra Muhammada Ganúšího v pondelok 17. januára 2011 vyvoláva kritiku, dokonca až nevôľu veľkej časti tuniskej verejnej mienky;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">5.  pripomína, že demonštrácie v Tunisku pokračujú a že ľud naďalej očakáva prejavy otvorenosti, a vyzýva na vytvorenie novej vlády, ktorá bude zodpovedať legitímnym politickým, sociálnym a hospodárskym túžbam ľudu;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">6.  žiada obnovenie slobody komunikačných prostriedkov a prístupu k informáciám; naliehavo žiada, aby sa zastavilo akékoľvek zasahovanie zo strany vlády a ostatné formy cenzúry týkajúce sa prístupu k internetu, komunikačných nástrojov a prístupu k informáciám a aby sa uznala sloboda publikovania a tlače;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">7.  víta vytvorenie troch národných výborov zameraných na udalosti, ku ktorým došlo po 17. decembri 2010, boj proti korupcii a reformu inštitúcií a zákonov;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">8.  zdôrazňuje, že je dôležité vyšetrovať porušovanie ľudských práv a korupciu počas prezidentského obdobia Bin Alího a vyvodiť dôsledky pre osoby, ktoré porušovali ľudské práva, čo je nevyhnutným krokom pre zmier v Tunisku a vytvorenie spoločnosti založenej na ľudských právach a rozdelení moci;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">9.  naliehavo žiada Európsku úniu a členské štáty, aby kriticky zhodnotili svoje vzťahy s represívnymi režimami a diktátormi celého sveta, osobitne však Magrebu a Blízkeho východu, s cieľom určiť, či sú súčasné vzťahy uspokojujúce, alebo či je možné urobiť viac pre podporu dodržiavania ľudských práv;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">10. považuje za kľúčové, aby tieto výbory mohli byť zložené z rôznych nezávislých osobností z občianskej spoločnosti vyjadrujúcich rôznorodosť tuniského obyvateľstva, aby mali skutočné vyšetrovacie právomoci, mohli počítať so spoluprácou so všetkými štátnymi útvarmi a mali k dispozícii potrebné rozpočtové prostriedky a ľudské zdroje na svoje účinné transparentné fungovanie;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">11. zdôrazňuje, že treba podporiť vznik nezávislého súdnictva a zaviesť postup súdnictva na prechodné obdobie, ktoré bude prioritne poverené vykonávaním vyšetrovaní o stovkách obetí a mnohých prípadoch korupcie;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">12. zdôrazňuje potrebu vytvoriť nezávislý výbor poverený posúdením vážnych porušení ľudských práv, najmä zadržiavania politických väzňov, ktorí neboli obvinení z násilných činov, ako aj hanobenia novinárov, bojovníkov za ľudské práva a advokátov, ktoré sa udiali od nadobudnutia nezávislosti Tuniska, určením zodpovednosti, identifikovaním obetí a zabezpečením náhrady utrpených individuálnych a kolektívnych škôd; domnieva sa, že tento výbor musí navrhnúť opatrenia potrebné na to, aby sa takéto činy už viac nezopakovali;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">13. zdôrazňuje, že je dôležité vytvoriť podmienky potrebné k uskutočneniu slobodných a transparentných parlamentných a prezidentských volieb zodpovedajúcich pluralitnej demokracii so zastúpením všetkých politických strán, ktoré budú podrobené medzinárodnému pozorovaniu a súčasťou ktorých bude nezávislá volebná komisia, v rozumnej lehote, ktorá umožní vytvorenie skutočného demokratického prostredia spĺňajúceho medzinárodné štandardy, ako aj zavedenie demokratického režimu postaveného na zásadách právnom štáte a dodržiavaní ľudských práv v Tunisku;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">14. vyzýva vysokú predstaviteľku EÚ a Komisiu, aby v plnej miere podporili prebiehajúci proces demokratickej premeny prostredníctvom poskytnutia politickej a finančnej pomoci občianskej spoločnosti a reformám nevyhnutným na demokratizáciu krajiny, najmä pokiaľ ide o slobodu prejavu, presvedčenia, internetu, združovania, zhromažďovania a nezávislosť súdnictva, ako aj o dobrú správu vecí verejných;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">15. víta medzinárodné iniciatívy, ako napríklad iniciatívu Ligy arabských štátov s cieľom podporiť podniky v regióne, a vyzýva na zvýšenie finančných prostriedkov Spoločenstva určených pre Tunisko a na preorientovanie akčného plánu smerom k programu na podporu demokratickej premeny a tých, ktorí ju uskutočňujú, a zdôrazňuje význam zabezpečenia náležitej koordinácie týchto finančných prostriedkov a dohľadu nad nimi s cieľom ich účinného použitia;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">16. žiada Európsku službu pre vonkajšiu činnosť a Komisiu, aby prijali všetky opatrenia potrebné na plnú podporu vytvorenia a činnosti troch národných výborov;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">17. žiada Komisiu, aby určila úlohu, ktorú zohrávali členské štáty počas mierových demonštrácií, najmä prostredníctvom ponuky Francúzska pomôcť tuniským orgánom formou policajných poriadkových síl, a aby prijala náležité opatrenia, ak došlo k nezrovnalostiam alebo krokom, ktoré sú v rozpore s politikami Únie;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">18. podporuje spoločný návrh vysokej predstaviteľky EÚ a komisára pre rozšírenie a európsku susedskú politiku na poskytnutie okamžitej pomoci pri organizácii volieb a vyzýva ich, aby sa táto pomoc neobmedzovala len na volebnú fázu, ale aby zohľadňovala potrebu podporovať demokratizačný proces a tých, ktorí ho uskutočňujú;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">19. žiada Európsku úniu, aby prijala cielené sankcie proti osobám, ktoré vo svoj prospech spreneverili tuniský majetok, najmä prostredníctvom zákazu vydávania víz a zmrazenia aktív, a vyzýva členské štáty, ktoré tak ešte neurobili, aby zabezpečili zmrazenie aktív rodiny a príbuzných Bin Alího a navrátenie protiprávne nadobudnutého majetku Tunisku, a v tejto súvislosti žiada špeciálne vyšetrovanie v prípade Banque Zitouna;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">20. žiada zástupcov EÚ a členských štátov, aby nadviazali diplomatické vzťahy s celou prechodnou vládou, aby sa jej rôzne zložky mohli zapojiť do dialógu s EÚ a jej členskými štátmi;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">21. podporuje zriadenie medziinštitucionálnej pracovnej skupiny so zapojením Európskeho parlamentu s cieľom prehodnotiť priority, ktoré treba podporovať počas najbližších mesiacov, a preorientovať na základe potrieb finančné prostriedky rôznych nástrojov vonkajšej finančnej pomoci, ktoré sa doteraz využívali v Tunisku; žiada zvýšiť pomoc, ktorá bola naplánovaná pre nasledujúce tri roky;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">22. vyzýva Európsku úniu, aby Tunisku udelila posilnený štatút, najmä v záujme podpory jeho hospodárskeho rozvoja, čo by Tunisku umožnilo napríklad využívať v rámci užšej spolupráce preferenčné colné tarify a jeho obyvateľom vyňatie z vízovej povinnosti pre pobyty v Európe;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">23. naliehavo vyzýva Európsku úniu, aby si vzala ponaučenie z tuniského príkladu a prehodnotila svoju európsku susedskú politiku, najmä v súvislosti so stredozemskými krajinami, a zohľadnila snahy týchto národov o demokraciu a rozvoj a zároveň v plnej miere zohľadňovala Chartu základných práv Európskej únie;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">24. poveruje svojho predsedu, aby postúpil toto uznesenie Rade, Európskej službe pre vonkajšiu činnosť, Komisii, vládam a parlamentom členských štátov, prechodnej tuniskej vláde, ako aj všetkým aktérom zmeny a vysokej komisárke OSN pre ľudské práva.</p>
</s:Section></s:Motion>