<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0045">O-0045/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="96710">Jens Rohde</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0045">Vec: Ochrana právnej istoty, slobody prejavu a tlače</OBJECT><CONTENT><PARA>Pri rozvoji spoločného justičného priestoru, v rámci ktorého sa uznávajú existujúce rozdiely v právnych systémoch členských štátov, môže dôjsť k situáciám, v ktorých sa základné práva a slobody občanov dostanú pod tlak. Je to aj prípad vyhľadávania najvýhodnejšej právnej ochrany pred nactiutŕhaním. Rozdiely medzi vnútroštátnymi zákonmi o nactiutŕhaní a osobitné procesné pravidlá v občianskoprávnych a trestnoprávnych sporoch vedú k hľadaniu najvýhodnejšej jurisdikcie (tzv. forum shopping), v rámci ktorého má žalobca možnosť predložiť svoju žalobu vo veci nactiutŕhania v členskom štáte s najprísnejšími predpismi alebo jurisprudenciou v tejto oblasti, konkrétne v krajinách uplatňujúcich prenesené dôkazné bremeno.</PARA><PARA>1. Mohla by Komisia vysvetliť svoje stanovisko ku vzťahu medzi vzájomným uznávaním, vyhľadávaním najvýhodnejšej právnej ochrany pred nactiutŕhaním a ochranou slobody prejavu a tlače? Považuje Komisia za prijateľné a udržateľné, aby odporcovia, teda novinári, vydavatelia, vedci a iní, čelili súdnym konaniam v iných členských štátoch ako sú členské štáty, v ktorých uverejnili svoje práce, a to len preto, že ich vydanie je dostupné aj na internete, prípadne ho možno objednať cez internet v krajine pobytu žalobcu? Zaviaže sa Komisia k predloženiu nového návrhu, ktorým sa vyplní táto právna medzera v rámci nariadenia Rím II?</PARA><PARA>2. Je Komisia ochotná preskúmať možné legislatívne opatrenia na zabezpečenie právnej istoty pre občanov EÚ, ktoré by stanovili, že právny základ použitý na stíhanie občanov za nactiutŕhanie na základe ich vyhlásení možno nájsť len v právnych predpisoch krajiny, z ktorej publikácia pochádza, a zároveň dodržiavali legitímne právo na dobré meno odporcu?</PARA><PARA>3. Aké je stanovisko Komisie k osobám obžalovaným z nactiutŕhania, ktoré čelia vyhliadkam na extrémne drahé právne procesy v krajinách s preneseným dôkazným bremenom a cítia sa nútené vydávať ospravedlnenia a rokovať o urovnaní sporu kompenzáciou len preto, že žalobca tvrdí, že sa cíti osobne a emocionálne poškodený?</PARA><PARA>4. Aké iniciatívy je Komisia ochotná prijať na zaručenie slobody prejavu a slobody tlače pre fyzické aj právnické osoby v Európe, pričom zabezpečí ich legitímne právo na dobré meno? </PARA></CONTENT></QUEST>