<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>Kapitálové požiadavky</Title><Category>Voľby 2009</Category><Topic>Hospodárske a menové záležitosti</Topic><PublicationDate>2009-05-06 - 16:01</PublicationDate><Chapo>Poslanci pokračujú v prijímaní opatrení na boj proti finančnej kríze. S cieľom predchádzať masívnym bankrotom bánk, ktoré vystavujú riziku celý finančný sektor, dnes Parlament schválil novelizáciu smerníc v oblasti kapitálových požiadaviek.</Chapo><Content><xhtml:div>

<xhtml:div align="justify">Zámerom správy poslanca Othmara <xhtml:strong>KARASA</xhtml:strong> (EPP-ED, AT), ktorú poslanci schválili pomerom hlasov 454:106:25, je odstránenie niektorých nedostatkov, na ktoré upozornila finančná kríza. Novelizácia si kladie za cieľ najmä zlepšenie regulácie a dohľadu nad finančným systémom a zabezpečenie vhodného mechanizmu riadenia a hodnotenia rizík v bankovom sektore.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Rozloženie rizika</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Angažovanosť bánk je zväčša rozložená na viacerých klientov tak, aby v prípade krachu alebo platobnej neschopnosti jedného z nich nebola ohrozená banka samotná. Súčasná finančná kríza však odhalila prílišnú orientáciu bankových inštitúcií na jediného klienta alebo skupinu prepojených klientov, vystavujúc tak banku riziku vysokých strát. Medzibankové obchodovanie s ich angažovanosťou zvyšuje prepojenosť celého systému, ale aj jeho zraniteľnosť a môže mať za následok domino efekt krachujúcich finančných inštitúcií.</xhtml:div>
<xhtml:div align="justify"> </xhtml:div>
<xhtml:div align="justify">Nová legislatíva preto posilňuje pravidlá v oblasti dohľadu nad bankovým sektorom, so zreteľom najmä na spomínanú angažovanosť bánk a medzibankové obchodovanie. Podľa schválenej smernice bude maximálna angažovanosť bánk predstavovať 25 % jej vlastných zdrojov na jedného klienta, či jednu skupinu klientov. Prekročenie tohto limitu bude možné iba v prípade angažovanosti medzi úverovými inštitúciami, nesmie však prekročiť hranicu 150 miliónov eur.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Mechanizmy dohľadu</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">S cieľom posilnenia výmeny informácií a spolupráce národných orgánov, poslanci schválili zriadenie "kolégií" orgánov dohľadu, ktoré sa budú zaoberať cezhraničnými finančnými inštitúciami. Kolégiá by však mali byť iba dočasným krokom smerom k novej štruktúre dohľadu, ktorá by mala byť podľa poslancov integrovanejšia. V tejto súvislosti Parlament vyzval Komisiu na predloženie príslušných návrhov do 31. decembra 2009 so zámerom zriadenia nového systému dohľadu na európskej úrovni najneskôr do 31. decembra 2011.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Sekuritizácia</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Keďže kríza ukázala, že hodnotenie rizika pri investovaní bolo pričasto nepresné, poslanci sa stotožnili s návrhom Komisie preniesť časť rizika na navrhovateľa investície tak, aby získal "hmotný záujem" na jej výsledku. Smernica ustanovuje podiel navrhovateľa na riziku danej investície na úrovni 5 % z jej celkovej hodnoty.</xhtml:div>
<xhtml:div align="justify"> </xhtml:div>
<xhtml:div align="justify">Poslanci zároveň vyzvali Komisiu, aby najneskôr do 31. decembra 2009, na základe konzultácie s Výborom európskych orgánov bankového dohľadu a s prihliadnutím na medzinárodný vývoj, vypracovala a predostrela možný návrh na zvýšenie percenta spoluúčasti navrhovateľa investície.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Swapy na kreditné zlyhanie</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Swapy na kreditné zlyhanie (CDS) patria v súčasnosti medzi najobchodovateľnejšie a zároveň najmenej prehľadné deriváty na trhu. Parlament preto požiadal Komisiu, aby do konca roku 2009 vypracovala legislatívny návrh s cieľom regulovať tento, ako aj ďalšie mimoburzové (OTC) produkty a zároveň navrhol vytvorenie európskej zúčtovacej banky s cieľom zníženia ich rizikovosť.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Ďalší postup a prípadný vstup do platnosti</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Keďže táto smernica sa prijíma v procese spolurozhodovania, po jej schválení v pléne EP sa k nej musí vyjadriť Rada EÚ. V prípade jej súhlasu bude legislatíva definitívne schválená. Ak však Rada smernicu odmietne, alebo sa rozhodne pridať k nej vlastné pozmeňovacie návrhy, celý text sa vráti do Parlamentu na opätovné prerokovanie v druhom čítaní.</xhtml:div>
<xhtml:div align="justify"> </xhtml:div>
<xhtml:div align="justify">V prípade schválenia smernice v Rade EÚ by vlády členských štátov mali transponovať navrhovanú legislatívu do vnútroštátneho práva najneskôr do 31. októbra 2010. Účinnosť nadobudne koncom roka 2010.</xhtml:div>

</xhtml:div></Content><REF text-before="reference_abbr"><ns1:ID>20090505IPR55119</ns1:ID></REF><Knowmore text-before="more"><Link href="/activities/plenary/ta.do?language=SK">Konečné znenie prijatého textu nájdete po jeho publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/plenary/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>