<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0028">O-0028/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28316">Hannu Takkula</PERSON>, <PERSON ID="4447">Paulo Casaca</PERSON>, <PERSON ID="28264">Paul van Buitenen</PERSON>, <PERSON ID="4516">Roger Helmer</PERSON>, <PERSON ID="28183">Patrick Gaubert</PERSON>, <PERSON ID="4461">Luís Queiró</PERSON>, <PERSON ID="24029">Koenraad Dillen</PERSON>, <PERSON ID="23864">Toomas Savi</PERSON>, <PERSON ID="4507">Bastiaan Belder</PERSON>, <PERSON ID="28507">Ashley Mote</PERSON>, <PERSON ID="1956">Frank Vanhecke</PERSON>, <PERSON ID="28358">Konrad Szymański</PERSON>, <PERSON ID="23830">István Szent-Iványi</PERSON>, <PERSON ID="4450">Vasco Graça Moura</PERSON>, <PERSON ID="28246">Alexander Alvaro</PERSON>, <PERSON ID="28243">Jorgo Chatzimarkakis</PERSON>, <PERSON ID="4241">Johan Van Hecke</PERSON>, <PERSON ID="28242">Graf Alexander Lambsdorff</PERSON>, <PERSON ID="28387">Janusz Onyszkiewicz</PERSON>, <PERSON ID="39717">Ramona Nicole Mănescu</PERSON>, <PERSON ID="28424">Tunne Kelam</PERSON>, <PERSON ID="28384">Bronisław Geremek</PERSON>, <PERSON ID="4521">Charles Tannock</PERSON>, <PERSON ID="28350">Jana Hybášková</PERSON>, <PERSON ID="28388">Grażyna Staniszewska</PERSON>, <PERSON ID="4539">David Sumberg</PERSON>, <PERSON ID="24030">Philip Claeys</PERSON>, <PERSON ID="28357">Vladimír Železný</PERSON>, <PERSON ID="28921">Jaroslav Zvěřina</PERSON>, <PERSON ID="28240">Helga Trüpel</PERSON>, <PERSON ID="4439">Mogens Camre</PERSON>, <PERSON ID="4260">Eija-Riitta Korhola</PERSON>, <PERSON ID="28170">Peter Šťastný</PERSON>, <PERSON ID="2306">Kyösti Virrankoski</PERSON>, <PERSON ID="4528">Neil Parish</PERSON>, <PERSON ID="26829">Siiri Oviir</PERSON>, <PERSON ID="4274">Olle Schmidt</PERSON>, <PERSON ID="28371">Marek Aleksander Czarnecki</PERSON>, <PERSON ID="4253">Frédérique Ries</PERSON>, <PERSON ID="28367">Gabriele Albertini</PERSON>, <PERSON ID="4536">Martin Callanan</PERSON>, <PERSON ID="4517">Christopher Heaton-Harris</PERSON>, <PERSON ID="28392">Józef Pinior</PERSON> a <PERSON ID="4546">Struan Stevenson</PERSON></TI-AUTHOR><TI-DEST>Rade</TI-DEST></TI><OBJECT OBJID="OBJ0028">Vec: Hizballáh a zoznam EÚ týkajúci sa zakázaných teroristických organizácií</OBJECT><CONTENT><PARA>V januári 2008 uskutočnili teroristi z územia pod správou Dočasných mierových síl OSN v Libanone (UNIFIL) dva raketové útoky na Izrael, ktoré generálny tajomník OSN Pan Ki-Mun bezprostredne nato označil za „závažné porušenie rezolúcie Bezpečnostnej rady OSN 1701“. Terčom teroristických skupín bol aj UNIFIL. Navyše Hizballáh, podporovaný Sýriou, sa zaplietol do série politických atentátov v Libanone. So štátnou podporou Sýrie a Iránu sa Hizballáh stal štátom v štáte, ktorý bráni libanonským demokratickým inštitúciám vo výkone ich politických právomocí, ako to bolo nedávno, keď blokoval prezidentské voľby a nástojil na takom počte kresiel v kabinete, ktorý by umožňoval využívať právo veta. Hizballáh účinne bráni libanonskej vláde v uplatňovaní jej plnej suverenity.</PARA><PARA>EÚ odmietla označiť Hizballáh za teroristickú skupinu, a teda umožnila mu finančné aktivity v Európe, ktoré sú potrebné na jeho prežitie v Libanone. Inými slovami, finančné prostriedky získané v Európe umožňujú Hizballáhu ohrozovať politickú a hospodársku stabilitu Libanonu, konať v rozpore s mierovými rozhovormi na Blízkom Východe, oslabovať bezpečnosť Izraela a podporovať terorizmus a destabilizáciu na Blízkom Východe. Navyše Hizballáh úspešne šíri svoju ideológiu medzi moslimskou mládežou v Európe, ako potvrdzujú  mladí moslimovia zatknutí v Nemecku. Hizballáh spolupracuje na globálnej úrovni s radikálnymi skupinami a takisto silnejú jeho väzby s ostatnými teroristickými skupinami v Európe. Tým, že Európa odmieta zaujať jasné stanovisko voči Hizballáhu, ohrozuje samu seba.</PARA><PARA>Je zrejmé, že rozlišovanie medzi politickým a vojenským krídlom je prinajmenšom umelé. Ako sa vyjadril politický vodca Hizballáhu Muhammad Fannish: „Môžem vyhlásiť, že vojenské a politické ciele Hizballáhu nemožno od seba oddeliť.“</PARA><PARA>Vzhľadom na všetky tieto skutočnosti a pri uznaní vážnosti záväzku EÚ k mierovému procesu na Blízkom Východe sa ponúkajú tieto otázky:</PARA><PARA>– Kedy a aké opatrenia sa Rada rozhodla prijať na obranu suverénnej libanonskej demokracie a miestnej vlády?</PARA><PARA>– Aké kroky podniká Rada s cieľom zabrániť vnútorným sporom a politickým atentátom v Libanone, ktoré vedú k rozšíreniu konfliktu na Blízkom Východe?</PARA><PARA>– Kedy Rada plánuje označiť Hizballáh za zakázanú teroristickú organizáciu?</PARA></CONTENT></QUEST>