<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0047">O-0047/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="33570">Sharon Bowles</PERSON> v mene <COMMITTEE COMMID="2862">Výboru pre hospodárske a menové veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0047">Vec: Nariadenie o skupinovej výnimke pre motorové vozidlá</OBJECT><CONTENT><PARA>V roku 2002 Komisia prijala nariadenie o skupinových výnimkách pre sektor motorových vozidiel (nariadenie Komisie (ES) č. 1400/2002<FNREF FNIDREF="FN1"/>), pretože bola presvedčená, že sektor motorových vozidiel by nemal byť zahrnutý do rozsahu pôsobnosti všeobecného nariadenia o skupinových výnimkách pre vertikálne dohody (nariadenie Komisie (ES) č. 2790/1999<FNREF FNIDREF="FN2"/>). Domnievala sa, že na riešenie špecifických problémov v oblasti hospodárskej súťaže, ktoré zistila v tomto sektore, konkrétne oligopolnej situácie na európskom trhu s automobilmi, sú potrebné osobitné ustanovenia.</PARA><PARA>Platnosť nariadenia o skupinových výnimkách pre sektor motorových vozidiel sa skončí 31. mája 2010. Komisia plánuje začleniť primárny trh (t. j. trh na nákup a predaj nových vozidiel) do všeobecného režimu 1. júna 2013, zatiaľ čo trh s popredajnými službami bude upravovaný osobitným nariadením.</PARA><PARA>1. Ktoré výsledky analýzy trhu viedli Komisiu k záveru, že primárny trh je v súčasnosti konkurencieschopný a trh s popredajnými službami je naďalej problematický?</PARA><PARA>2. Ako Komisia hodnotí rozloženie síl medzi výrobcami a predajcami automobilov podľa súčasného nariadenia o skupinových výnimkách pre sektor motorových vozidiel a podľa navrhovaného právneho rámca? Existujú tu subjekty s individuálnym alebo kolektívnym dominantným postavením?</PARA><PARA>3. Ako mieni Komisia monitorovať vývoj trhovej sily na primárnom trhu a na trhu s popredajnými službami? Aké opatrenia plánuje Komisia prijať v prípade, že sa ukáže, že podmienky hospodárskej súťaže sa značne zhoršili, najmä na primárnom trhu?</PARA><PARA>4. Aký je očakávaný dosah nového právneho rámca na spotrebiteľov, najmä čo sa týka ponúkaných cien a podmienok?</PARA><PARA>5. Ktoré pripomienky zúčastnených strán, najmä tie, ktoré odzneli počas konzultácií, plánuje Komisia začleniť do konečného právneho rámca?</PARA><PARA>6. Súhlasí Komisia s tým, aby zvážila navrhnutie harmonizujúcich právnych predpisov v oblasti distribúcie, napríklad zmenou a doplnením smernice o koordinácii právnych predpisov členských štátov týkajúcich sa samostatných obchodných zástupcov (smernice Rady 86/653/EHS<FNREF FNIDREF="FN3"/>) s cieľom zabezpečiť, aby všetci predajcovia požívali pri uzatváraní zmlúv rovnakú úroveň ochrany v každom členskom štáte EÚ?</PARA><FN FNID="FN1">  Ú. v. ES L 203, 1.8.2002, s. 30.</FN><FN FNID="FN2">  Ú. v. ES L 336, 29.12.1999, s. 21.</FN><FN FNID="FN3">  Ú. v. ES L 382, 31.12.1986, s. 17.</FN></CONTENT></QUEST>