<QUEST VERSION="2"><TI><TI-INTRO>Otázka na hodinu otázok <QREF QID="H-2010-0283">H-0283/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: júna 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28379">Adam Gierek</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0283">Vec: Zvládanie riečnych záplav v Európskej únii</OBJECT><CONTENT><PARA>V súvislosti s opakovanými povodňovými pohromami v Európe sa vynára potreba nadnárodného zvládania riečnych záplav na úrovni Únie. Tento problém nemožno účinne vyriešiť len na základe zásady subsidiarity, pretože – podobne ako v prípade v širšieho chápania ekológie – povodne nepoznajú hranice. Skutočné a dlhodobé vyriešenie tohto problému nie je len otázkou bezprostrednej bezpečnosti, ide tu aj o naliehavý problém zásobovania budúcich generácii Európanov vodou. Podľa všetkého nastávajúce zmeny klímy, ktoré sprevádza zvyšovanie počtu obyvateľstva, budú mať za následok aj čoraz obmedzenejší prístup k pitnej vode a vode na hospodárske účely vrátane jej využitia v poľnohospodárstve. V súčasnosti sa už z vody stáva strategická svetová surovina.</PARA><PARA>Akým spôsobom sa dajú vyriešiť cezhraničné hydrologické problémy v EÚ, ktoré si vyžadujú veľké investície a značnú koncentráciu kapitálu? Nemohlo by sa povodie rieky Odra stať príkladom spoločného nemecko-poľsko-českého projektu financovaného z Kohézneho fondu?</PARA></CONTENT></QUEST>