<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0059">O-0059/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="23805">Zita Gurmai</PERSON> a <PERSON ID="28153">Britta Thomsen</PERSON>, v mene skupiny <GRPOL GRPOLID="2949">S&amp;D</GRPOL>, <PERSON ID="4466">Ilda Figueiredo</PERSON> a <PERSON ID="28134">Eva-Britt Svensson</PERSON>, v mene skupiny <GRPOL GRPOLID="2950">GUE/NGL</GRPOL>, <PERSON ID="34234">Antonyia Parvanova</PERSON>, v mene skupiny <GRPOL GRPOLID="1119">ALDE</GRPOL>, <PERSON ID="96726">Marije Cornelissen</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0059">Vec: Charta práv žien - ďalší postup</OBJECT><CONTENT><PARA>Skutočnosť, že Komisia sa rozhodla opakovane zdôrazniť a posilniť svoj záväzok k dosiahnutiu rovnosti medzi ženami a mužmi, je vítaným vývojom. Zvolila si na to formu, ktorou je dokument s názvom „Charta žien“, predstavený pri príležitosti Medzinárodného dňa žien.</PARA><PARA>Tento dokument nadväzuje na záväzok predsedu Komisie Barrosa vypracovať chartu žien, ktorý dal Parlamentu počas diskusií pred svojím zvolením na druhé funkčné obdobie. Dokument je okrem toho prostriedkom, ktorým si pripomíname 15. výročie prijatia akčnej platformy na Svetovej konferencii OSN o ženách v Pekingu a 30. výročie Dohovoru OSN o odstránení všetkých foriem diskriminácie žien. Celkove možno konštatovať, že dokument plní množstvo úloh a všetky sú dôležité.</PARA><PARA>Ako Komisia plánuje zapojiť do tejto iniciatívy ostatné inštitúcie EÚ, občiansku spoločnosť a ďalšie zúčastnené strany? </PARA><PARA>Z nedávneho prieskumu Eurobarometra o rodovej rovnosti vyplýva, že 62 % Európanov sa domnieva, že rodová nerovnosť naďalej existuje v mnohých oblastiach spoločnosti. Ako sa Charta žien vyrovná s týmto vnímaním nerovnosti?</PARA><PARA>Ako možno obsah Charty žien premietnuť do merateľných a jasných cieľov? </PARA><PARA>Ako je obvyklé, Komisia bude pokračovať v činnosti na základe 5-ročnej stratégie týkajúcej sa rovnosti medzi ženami a mužmi. Súčasná stratégia (roadmap) sa vzťahuje na obdobie 2006 – 2010.</PARA><PARA>Ako sa nadchádzajúca 5-ročná stratégia Komisie v oblasti rodovej rovnosti konkrétne prepojí s Chartou žien a ako budú do tejto činnosti zapojené zúčastnené strany?</PARA></CONTENT></QUEST>