<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0008">O-0008/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="96954">Marta Andreasen</PERSON>, v mene skupiny <GRPOL GRPOLID="2960">EFD</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0008">Vec: Zahraniční vlastníci nehnuteľností v Španielsku</OBJECT><CONTENT><PARA>Európsky parlament už trikrát vyzval španielsku vládu na pomoc zahraničným vlastníkom nehnuteľností, naposledy v iniciatívnej správe petičného výboru, ktorá bola prijatá v marci 2009 (<ANCHOR ID="1" FAMILY="TA" TYPE="P6-TA" YEAR="2009" NUMBER="0192">P6_TA(2009)0192</ANCHOR>). Pripomenul v nej, že Parlament ako rozpočtový orgán môže rozhodnúť zaradiť finančné prostriedky vyčlenené na kohéznu politiku do rezervy v snahe presvedčiť členský štát, aby ukončil vážne porušovanie pravidiel a zásad , ktoré je povinný dodržiavať pri uplatňovaní práva EÚ, až kým sa problém nevyrieši.</PARA><PARA>Parlament ďalej pripomenul, že Komisia je oprávnená pozastaviť danému členskému štátu alebo regiónu financovanie zo štrukturálnych fondov a určiť opravy v súvislosti s financovanými projektmi, ak sa následne zistí, že tieto projekty neboli plne v súlade s príslušnými právnymi predpismi. Problémy vlastníkov dovolenkových nehnuteľností pretrvávajú, sčasti aj z dôvodu rozchádzajúcich sa názorov na dobré riadenie.</PARA><PARA>Španielske predsedníctvo preukázalo ochotu vypočuť si obavy, ktoré v tejto záležitosti vyjadrili viaceré politické skupiny. Súhlasí Rada s tým, aby sa vyvinulo maximálne úsilie na vyriešenie tohto problému za súčasného predsedníctva? Aké konkrétne iniciatívy bude rozvíjať a kedy?</PARA></CONTENT></QUEST>