<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0037">O-0037/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="4303">Helmuth Markov</PERSON> a <PERSON ID="1413">Glyn Ford</PERSON> v mene <COMMITTEE COMMID="810">Výboru pre medzinárodný obchod</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0037">Vec: Dočasná dohoda o hospodárskom partnerstve medzi štátmi tichomorskej oblasti a Európskym spoločenstvom</OBJECT><CONTENT><PARA>1. Súhlasí Rada s tým, že pri rokovaniach musia základné otázky rozvoja zahrnúť:</PARA><PARA>– povolenie vývozných daní na rozvojové účely,</PARA><PARA>– dostatočná ochrana novovzniknutých priemyselných odvetví, ktorá nie je zahrnutá do  dočasnej DHP,</PARA><PARA>– diskusie o duševnom vlastníctve, v rámci ktorých sa rieši nielen otázka ochrany západných  technológií, ale aj tradičných vedomostí,</PARA><PARA>– potreba, aby vládne obstarávanie bolo transparentné a aby sa zároveň na primeranej úrovni  zodpovedajúcej potrebám štátov tichomorskej oblasti začala uplatňovať otvorenosť voči  európskym dodávateľom,</PARA><PARA>– dostupnosť pracovných víz v režime 4 na primerané obdobia a riadne uznávanie kvalifikácií,  napríklad kvalifikácie opatrovateľa.</PARA><PARA>2. Súhlasí Rada ďalej s tým, že vzhľadom na veľkosť a vzdialenosť členských štátov regiónu –  najväčší má rozlohu 3000 krát väčšiu v porovnaní s najmenším, ktorý má pravdepodobne  menej obyvateľov než je počet zamestnancov na GR TRADE – musí Rada ponúknuť  dostupné a realizovateľné alternatívy, ktoré zabezpečia prístup na trh tým krajinám, ktoré sa  nechcú podieľať na „úplnej“ dohode o hospodárskom partnerstve?</PARA><PARA>3. Zaručí Rada, že Európsky parlament bude okrem postupu súhlasu v plnej miere informovaný  a umožní sa mu účasť na rokovaniach pri prechode od dočasnej až po „úplnú“ dohodu  o hospodárskom partnerstve?</PARA><PARA>4. Akým spôsobom Rada zabezpečí, aby konečná dohoda o hospodárskom partnerstve pomohla  podporiť ďalšiu regionálnu integráciu?</PARA></CONTENT></QUEST>