<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0103">O-0103/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="96777">Paweł Zalewski</PERSON>, <PERSON ID="23746">Vytautas Landsbergis</PERSON>, <PERSON ID="28424">Tunne Kelam</PERSON>, <PERSON ID="4393">Mario Mauro</PERSON>, <PERSON ID="28297">Jacek Saryusz-Wolski</PERSON>, <PERSON ID="23894">Anna Záborská</PERSON>, <PERSON ID="1263">Elmar Brok</PERSON>, <PERSON ID="28474">Ioannis Kasoulides</PERSON>, <PERSON ID="2341">Michael Gahler</PERSON>, <PERSON ID="23785">Andrzej Grzyb</PERSON>, <PERSON ID="96651">Eduard Kukan</PERSON>, <PERSON ID="97968">Andrey Kovatchev</PERSON>, <PERSON ID="1253">Hans-Gert Pöttering</PERSON>, <PERSON ID="96838">Cristian Dan Preda</PERSON>, <PERSON ID="33984">Ioan Mircea Paşcu</PERSON>, <PERSON ID="96788">Krzysztof Lisek</PERSON>, <PERSON ID="96747">Arnaud Danjean</PERSON>, <PERSON ID="28288">Jan Olbrycht</PERSON>, <PERSON ID="28400">Francisco José Millán Mon</PERSON>, <PERSON ID="96796">Ryszard Antoni Legutko</PERSON>, <PERSON ID="28380">Marek Siwiec</PERSON>, <PERSON ID="96784">Janusz Władysław Zemke</PERSON>, <PERSON ID="28280">Filip Kaczmarek</PERSON>, <PERSON ID="28617">Inese Vaidere</PERSON>, <PERSON ID="28276">Laima Liucija Andrikienė</PERSON>, <PERSON ID="28135">György Schöpflin</PERSON>, <PERSON ID="96678">Alf Svensson</PERSON>, <PERSON ID="28112">Gay Mitchell</PERSON>, <PERSON ID="96727">Zoran Thaler</PERSON>, <PERSON ID="96731">Werner Schulz</PERSON>, <PERSON ID="96901">Arturs Krišjānis Kariņš</PERSON>, <PERSON ID="96696">Algirdas Saudargas</PERSON>, <PERSON ID="28124">Gunnar Hökmark</PERSON>, <PERSON ID="28165">Lambert van Nistelrooij</PERSON>, <PERSON ID="28125">Anna Ibrisagic</PERSON>, <PERSON ID="23782">Jacek Protasiewicz</PERSON>, <PERSON ID="96774">Jarosław Leszek Wałęsa</PERSON>, <PERSON ID="96933">Milan Zver</PERSON>, <PERSON ID="28170">Peter Šťastný</PERSON>, <PERSON ID="28313">Ville Itälä</PERSON>, <PERSON ID="96785">Lena Barbara Kolarska-Bobińska</PERSON>, <PERSON ID="23787">Czesław Adam Siekierski</PERSON>, <PERSON ID="96792">Bogdan Kazimierz Marcinkiewicz</PERSON>, <PERSON ID="96695">Radvilė Morkūnaitė</PERSON> a <PERSON ID="96692">Leonidas Donskis</PERSON></TI-AUTHOR><TI-DEST>Rade</TI-DEST></TI><OBJECT OBJID="OBJ0103">Vec: Budovanie mieru a rozvoj spolupráce vo vzťahoch s Bieloruskom a Ruskom</OBJECT><CONTENT><PARA>Dňa 29. septembra sa v blízkosti hraníc s EÚ skončili rusko-bieloruské vojenské manévre, ktoré boli najväčšími manévrami za uplynulé roky. Európska únia musí na to reagovať, pretože ide o vec, ktorá je nerozlučne spätá s bezpečnosťou členských štátov a s integritou politík EÚ orientovaných na východ.</PARA><PARA>Scenáre septembrového cvičenia, nazvaného Zapad (Západ) 2009, boli mimoriadne prekvapujúce a my by sme mali predložiť námietky. Manévre vychádzali, okrem iného, z predpokladu, že na bieloruské územie by mohol byť nasmerovaný útok z teritória EÚ. Znepokojuje nás prvá časť septembrových manévrov v Baltskom mori, kde sa po prvý raz nacvičovala obrana severnej vetvy plynovodu Nord Stream. Tento scenár cvičenia by sa mohol považovať za predohru posilňujúcej sa militarizácie baltského regiónu Ruskou federáciou. Toto určite spochybní otázku neutrality „neutrálnych vôd“ a rozvíri otázky bezpečnosti v regióne, ako aj prerušenia normálneho spojenia pre členské štáty EÚ v baltskom regióne.</PARA><PARA>Politická úloha Bieloruska v týchto manévroch nie je jasná. V programe pre Východné partnerstvo, s ktorým Minsk súhlasil, sa predpokladá rozvoj spolupráce založenej na spoločnej dobrej vôli a na mierovom prístupe. Považujeme za samozrejmosť, že bieloruská vláda sa k nám bude správať ako k spoľahlivým partnerom, a nie ako k nepriateľom. Politiky Európskej únie sú transparentné a predvídateľné. To isté očakávame od Bieloruska. Len tak má program pre Východné partnerstvo šancu na úspech. Zámer Bieloruska pripojiť sa k Východnému partnerstvu je v rozpore so skutočnosťou, že vláda tejto krajiny organizuje manévre, ktorých hlavnou myšlienkou je obrana pred útokom z územia EÚ. Treba dodať, že manévre sa uskutočnili v spolupráci so štátom, ktorý využíva zámienku „obrany“ na útoky voči jeho susedom.</PARA><PARA>V terajšej situácii, v záujme kvality vzťahov medzi Európskou úniou a Bieloruskom, budúceho Východného partnerstva a dôveryhodnosti a integrity politík EÚ orientovaných na východ, je jasné, že predstavitelia EÚ by mali reagovať na postoj bieloruskej vlády. Vzhľadom na uvedené argumenty by sme sa chceli spýtať Rady, či a ako Európska únia reagovala na rusko-bieloruské manévre, v rámci ktorých sa jeden členský štát alebo dva členské štáty EÚ považovali za agresorov.</PARA></CONTENT></QUEST>