<QUEST VERSION="2"><TI><TI-INTRO>Otázka na hodinu otázok <QREF QID="H-2011-000045">H-000045/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: februára 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="97011">Georgios Koumoutsakos</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000045">Vec: Reakcia Európskej únie na udalosti v Egypte </OBJECT><CONTENT><PARA>Po násilných politických udalostiach, ku ktorým došlo nedávno v Tunisku, a so zreteľom na súčasné dramatické udalosti v Egypte, t.j. v krajinách, ktoré majú pre Európsku úniu veľký význam, by každý Európan minimálne očakával energickú a spoločnú reakciu EÚ najmä v nadväznosti na nadobudnutie platnosti Lisabonskej zmluvy, ktorá poskytla Európskej únii potrebnú inštitucionálnu základňu na to, aby mohla hovoriť jednotným a dôrazným hlasom na medzinárodnej scéne. Stal sa však pravý opak, keď vysoká predstaviteľka Únie pre zahraničné veci a bezpečnostnú politiku zaujala v danej veci oneskorene všeobecný a nejasný postoj. O dvadsaťštyri hodín neskôr zaujali tri členské štáty (Nemecko, Francúzsko a Spojené kráľovstvo) podrobnejšie a presnejšie spoločné stanovisko. Je potrebné konštatovať, že toto stanovisko zaujali sotva deň pred schôdzou Rady ministrov zahraničných vecí Európskej únie. Myslím si, že spôsob, ako Európska únia doteraz reagovala na tieto závažné udalosti, oslabuje jej váhu na medzinárodnej scéne, namiesto toho, aby ju posilňovala, a síce o to viac, že ide o región, na ktorom má EÚ priamy záujem. </PARA><PARA>Je Rada spokojná s týmito rôznymi hlasmi a s nedostatočnou koordináciou Európskej únie? Ak nie, aké opatrenia poskytujúce okamžité riešenia plánuje prijať v snahe zabrániť tomu, aby sa opakovali neprijateľné udalosti tohto druhu, ktoré spochybňujú a vážne ohrozujú úlohu Európskej únie na medzinárodnom poli ? </PARA></CONTENT></QUEST>