<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0034">O-0034/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="96728">Barbara Lochbihler</PERSON>, <PERSON ID="97017">Ulrike Lunacek</PERSON>, <PERSON ID="96745">Catherine Greze</PERSON> a <PERSON ID="4385">Hélène Flautre</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0034">Vec: Nútený návrat Rómov, Aškalov a členov egyptskej komunity do Kosova</OBJECT><CONTENT><PARA>Niekoľko členských štátov EÚ podpísalo (Belgicko, Francúzsko) alebo uplatňuje (Nemecko) dohody o readmisii s Kosovom alebo o nich rokuje (Rakúsko).</PARA><PARA>Komisár pre ľudské práva Rady Európy Thomas Hammarberg vyzval európske vlády, aby sa vyhli núteným návratom menšín do Kosova. Podľa tejto správy čelia členovia rómskej, aškalskej a egyptskej komunity (RAE) po návrate do Kosova vylučovaniu a diskriminácii v oblasti vzdelávania, sociálnej ochrany, zdravotníctva a bývania. Tieto menšiny sa stále obávajú o bezpečnosť a etnicky založené incidenty sa stále neohlasujú. Podľa správy OBSE z novembra 2009 si kosovské inštitúcie neplnia svoje záväzky, ktoré im vyplývajú zo stratégie pre opätovné začlenenie repatriovaných osôb. Ako sa uvádza v správe o pokroku Kosova pre vstup do EÚ z roku 2009, spoločenstvo RAE sa aj naďalej stretáva s diskrimináciou.</PARA><PARA>Považuje Komisia v rámci svojho monitorovania dvojstranných readmisných dohôd medzi členskými štátmi a Kosovom nútené návraty za vhodné, aj keď skutočnosť, že navrátilcom sa v oblasti bývania, vzdelávania, zdravotnej starostlivosti a zamestnania nedostáva pomoc, je stále vážnym humanitárnym problémom?</PARA><PARA>Čo plánuje Komisia podniknúť proti bezdomovstvu, ktorému čelia tisícky členov týchto skupín?</PARA><PARA>Čo plánuje Komisia podniknúť v prípade, že ľudia, ktorí sa vrátili z donútenia, začnú nelegálne migrovať späť do EÚ, a tým vystavia vlastné životy nebezpečenstvu?</PARA><PARA>Akým spôsobom sa v rámci fondov predvstupovej pomoci EÚ zohľadňujú potreby príslušníkov spoločenstva RAE, ktorí boli násilne prinútení sa vrátiť?</PARA></CONTENT></QUEST>