<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>Manželky samostatne zárobkovo činných osôb by mali mať podobné práva na materskú dovolenku ako zamestnanci</Title><Topic>Práva žien/Rovnosť príležitostí</Topic><TypeOfInfo>Plenárne zasadnutie</TypeOfInfo><PublicationDate>2010-05-20 - 14:51</PublicationDate><Chapo>Členské štáty EÚ by mali samostatne zárobkovo činným ženám a manželkám, respektíve partnerkám samostatne zárobkovo činných osôb poskytnúť štandardné sociálne zabezpečenie vrátane minimálne 14-týždňovej materskej dovolenky, uvádza Parlament v záväznom návrhu aktualizovanej smernice EÚ.</Chapo><Content><xhtml:div>

<xhtml:div align="justify">V kompromisných pozmeňujúcich a doplňujúcich návrhoch dohodnutých s Radou sa hovorí, že o tom, či má byť poplatok za členstvo v systémoch sociálneho zabezpečenia pre samostatne zárobkovo činné ženy povinný alebo či sa do tohto systému (zahŕňajúceho materskú dovolenku, chorobu, invaliditu a starobu) môžu zapojiť dobrovoľne, by mali rozhodnúť členské štáty. </xhtml:div>
<xhtml:div align="justify"> </xhtml:div>
<xhtml:div align="justify">EÚ sa chystá aktualizovať existujúci právny predpis s cieľom zabezpečiť samostatne zárobkovo činným osobám a manželkám či životným partnerkám samostatne zárobkovo činných osôb právo na štandardné sociálne zabezpečenie. Manželky či životné partnerky nie sú zamestnankyne, zvyčajne však pomáhajú samostatne zárobkovo činnej osobe (čo je veľmi bežné v poľnohospodárstve, v malých firmách a v slobodných povolaniach). Samostatne zárobkovo činné osoby a vypomáhajúci manželskí partneri by podľa rozhodnutia členského štátu buď mohli mať možnosť zaplatiť si za vstup do systému sociálneho zabezpečenia, alebo by k tomu mohli byť prinútení, zdôrazňujú poslanci EP v chúlostivom kompromisnom pozmeňujúcom a doplňujúcom návrhu, o ktorom rokovali s Radou v druhom čítaní. </xhtml:div>
<xhtml:div align="justify"> </xhtml:div>
<xhtml:div align="justify">V každom prípade by každá samostatne zárobkovo činná žena alebo manželka samostatne zárobkovo činnej osoby mala počas tehotenstva nárok na „dostatočný materský príspevok na pokrytie prerušenia práce“ minimálne na 14-týždňovú materskú dovolenku, t. j. minimálnu platenú materskú dovolenku, ktorá je stanovená pre bežné zamestnankyne v smernici EÚ o materskej dovolenke. </xhtml:div>
<xhtml:div align="justify"> </xhtml:div>
<xhtml:div align="justify">Bude zase záležať len na členských štátoch, aby rozhodli o tom, či bude dovolenka povinná alebo dobrovoľná a či takáto sociálna ochrana môže byť zároveň „úmerná účasti na činnosti samostatne zárobkovo činnej osoby“.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Dočasné zastupovanie </xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Prístup k akýmkoľvek existujúcim službám poskytujúcim dočasné zastupovanie ženy na materskej dovolenke sa môže považovať za „alternatívu alebo časť dávok v materstve“, uviedli poslanci EP. V tomto prípade by žena na dovolenke nedostala plné dávky v materstve, ale mohla by byť ľahko zastúpená v rodinnej firme. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Žiadna diskriminácia pri zakladaní firmy</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Nakoniec Parlament vyzýva členské štáty, aby prijali potrebné opatrenia na zaistenie toho, aby podmienky založenia firmy medzi manželmi (alebo životnými partnermi, ak ich uznávajú vnútroštátne právne predpisy) neboli prísnejšie ako medzi inými osobami. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Ďalšie kroky</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Rada plánuje schváliť tieto pozmeňujúce a doplňujúce návrhy 7. júna. Členské štáty budú mať potom dva roky na vykonanie týchto zmien v smernici, alebo najviac štyri roky, „ak členské štáty zistia ťažkosti“ pri hľadaní spôsobu poskytnutia štandardného sociálneho zabezpečenia samostatne zárobkovo činným osobám alebo partnerom samostatne zárobkovo činných osôb. </xhtml:div>

</xhtml:div></Content><References><Reference><ReferenceDate>2010-05-17</ReferenceDate><Person><ns1:Name>Astrid LULLING</ns1:Name><ns1:PoliticalParty>EPP</ns1:PoliticalParty><ns1:Nationality>LU</ns1:Nationality></Person><ReferenceComment><xhtml:div>



</xhtml:div></ReferenceComment></Reference></References><REF text-before="reference_abbr"><ns1:ID>20100514IPR74625</ns1:ID></REF><Knowmore text-before="more"><Link href="ftp://epavvideoget:mo12ssb@ftpeps01.europarl.eu.int//epavvideo/EBS/Strasbourg/week20/">Audiovizuálny materiál o plenárnom zasadnutí prostredníctvom serveru FTP</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>ftp://epavvideoget:mo12ssb@ftpeps01.europarl.eu.int//epavvideo/EBS/Strasbourg/week20/</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>