<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0078">O-0078/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="2173">Arlene McCarthy</PERSON> v mene <COMMITTEE COMMID="817">Výboru pre vnútorný trh a ochranu spotrebiteľa</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0078">Vec: Podvodné &quot;adresárové spoločnosti&quot; (napr. European City Guides)</OBJECT><CONTENT><PARA>Počas uplynulých rokov vykonávalo cezhraničnú činnosť v niekoľkých členských štátoch EÚ viacero takzvaných „adresárových spoločností“ (napríklad European City Guides), ktoré uplatňujú nekalé a podvodné podnikateľské praktiky. Dôsledkom takýchto podvodov je obvykle neželaná „registrácia“ špecialistov z rôznych profesií a malých firiem v podvodných „adresároch“ na niekoľko rokov, pri cene až do 1000 eur ročne. Tieto sumy potom nekompromisne vymáhajú špecializované agentúry, čo zapríčiňuje obetiam značné finančné straty a niekedy aj súdne trovy. Tieto firmy sa často dokážu úspešne presťahovať a obnoviť svoje pôvodné podvodné praktiky po tom, ako sa na ne poukáže a ukončia svoju činnosť.</PARA><PARA>Poslanci Výboru pre vnútorný trh a ochranu spotrebiteľa dostali od občanov a zástupcov podnikateľskej sféry  početné sťažnosti týkajúce sa takýchto prípadov. Výbor sa preto domnieva, že sú nutné okamžité koordinované kroky členských štátov s cieľom zabrániť takýmto spoločnostiam vykonávať ich činnosť a naďalej poškodzovať európsku podnikateľskú sféru.</PARA><PARA>Výbor preto žiada odpoveď Rady Európskej únie na tieto otázky: <BRK/></PARA><PARA>Sú si členské štáty vedomé rozsahu   tohto problému v európskej podnikateľskej sfére, najmä problému pre   malé a stredné podniky? Aké opatrenia podnikli na zastavenie činnosti   takýchto „adresárových spoločností“ ? <BRK/></PARA><PARA>Sú členské štáty pripravené   vymieňať si informácie s orgánmi iných členských štátov vykonávajúcimi   dohľad nad trhom s cieľom upozorniť ich na podvodné aktivity „adresárových   spoločností“ a ich manažérov/vlastníkov? <BRK/></PARA><PARA>Aké kroky boli podniknuté   na odstránenie nedostatkov vzniknutých pri transpozícii smernice 84/450/EHS<FNREF FNIDREF="FN1"/> o klamlivej reklame?  <BRK/></PARA><PARA>Aké opatrenia zaviedli   členské štáty s cieľom upozorniť podnikateľskú sféru o hrozbe podvodných   „adresárových spoločností“ a pomôcť spoločnostiam, ktoré sa stali obeťou   týchto nekalých praktík?  <BRK/></PARA><PARA>Zhodujú sa členské štáty   v tom, že smernica 2005/29/ES o nekalých obchodných praktikách podnikateľov<FNREF FNIDREF="FN2"/>, ktorá sa uplatňuje   aj na reklamu a nekalú reklamu určenú spotrebiteľom, by sa mala rozšíriť   aj na transakcie B2B ( business-to-business)?</PARA><FN FNID="FN1">  Ú. v. ES L 250, 19.9.1984, s. 17.</FN><FN FNID="FN2">  Ú. v. EÚ L 149, 11.6.2005, s. 22.</FN></CONTENT></QUEST>