<QUEST VERSION="2"><TI><TI-INTRO>Otázka na hodinu otázok <QREF QID="H-2010-0545">H-0545/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: Novembra 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96706">João Ferreira</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0545">Vec: Prispôsobenie sa zmene klímy a zahraničný dlh rozvojových krajín</OBJECT><CONTENT><PARA>Európska rada koncom roka 2009 rozhodla, že EÚ a jej členské štáty sú pripravené každoročne prispievať na financovanie prispôsobovania sa zmene klímy v rozvojových krajinách, teda na tzv. „rýchly rozbeh“, sumou vo výške 2,4 miliardy EUR ročne na obdobie 2010 – 2012.</PARA><PARA>Táto suma predstavuje menej než polovicu príspevku, ktorý Európsky parlament považoval za nevyhnutné minimum na toto obdobie (5 až 7 miliárd) a podľa odhadov samotnej EÚ bude zodpovedať približne 2 % ročných nákladov na zmiernenie účinkov zmeny klímy a prispôsobenie sa im v rokoch 2012 až 2020. Na druhej strane táto suma predstavuje menej než 1 % zahraničného dlhu všetkých afrických krajín (údaje z roku 2006).</PARA><PARA>Aké čiastky boli doteraz venované rozvojovým krajinám v oblasti financovania tzv. rýchleho rozbehu, ktoré bolo určené na obdobie 2010 – 2012? Aké sumy majú byť týmto krajinám prevedené v nadchádzajúcich dvoch rokoch? Akú konkrétnu podobu bude toto financovanie mať? Zvažuje sa zvýšenie tejto sumy?</PARA><PARA>Nemyslí si Rada, že zahraničný dlh a príslušné náklady na jeho vyrovnanie predstavuje pre menej rozvinuté krajiny obrovské obmedzenie, ktoré im bráni v rozvoji, a že si tento dlh už vyžiadal pridelenie značných prostriedkov na vyrovnanie, a preto je nevyhnutné ho anulovať?</PARA></CONTENT></QUEST>