<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0068">O-0068/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28233">Rebecca Harms</PERSON> a <PERSON ID="1934">Daniel Cohn-Bendit</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0068">Vec: Dôsledky finančnej a hospodárskej krízy pre stratégiu EÚ 2020 a jej riadenie</OBJECT><CONTENT><PARA>Aký vplyv, z pohľadu Rady, majú dôsledky finančnej a hospodárskej krízy a najmä dopad súboru záchranných opatrení eurozóny na stratégiu EÚ 2020 a jej riadenie?</PARA><PARA>Zmenilo sa stanovisko Rady pokiaľ ide o využívanie európskych dlhopisov (eurobonds) ako prostriedkov financovania udržateľných verejných investícií, teda ako nástroja pre stratégiu 2020?</PARA><PARA>Je Rada pripravená riešiť otázku vnútorných nerovností s cieľom zamerať sa na nadmerné schodky, ale aj na členské štáty vykazujúce prebytok, ako na prostriedok posilnenia koordinácie hospodárskej politiky?</PARA><PARA>Krízy štátneho dlhu jasne ukazujú, že krízy verejného a súkromného dlhu sú úzko prepojené, a preto je treba podstatne posilniť finančný dohľad. Preukáže Rada v nadchádzajúcich týždňoch, že sa poučila z posledných dvoch chaotických rokov a preto radikálne posilní svoj postoj v otázke súboru opatrení v oblasti finančného dohľadu?</PARA><PARA>Pokiaľ ide o vytvorenie jednotného trhu, ktorý bude lepšie zodpovedať záujmom a očakávaniam občanov EÚ, aké opatrenia plánuje Rada prijať v otázke lepšej koordinácie rozpočtových politík členských štátov, najmä v súvislosti so zdanením spoločností a zdanením finančných transakcií?</PARA><PARA>Podporuje Rada rámcové právne predpisy o službách všeobecného hospodárskeho záujmu v súlade s novým článkom 14 Zmluvy a jej protokolu o službách všeobecného záujmu?</PARA></CONTENT></QUEST>