<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0032">O-0032/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="1191">Doris Pack</PERSON> v mene <COMMITTEE COMMID="2872">Výboru pre kultúru a vzdelávanie</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0032">Vec: Šport, najmä v súvislosti s agentmi hráčov</OBJECT><CONTENT><PARA>Európsky parlament vo svojom uznesení o budúcnosti profesionálneho futbalu v Európe (<ANCHOR ID="1" FAMILY="TA" TYPE="P6-TA" YEAR="2007" NUMBER="0100">P6_TA(2007)0100</ANCHOR>) vyzval Komisiu, aby podporila úsilie riadiacich futbalových orgánov regulovať činnosť agentov hráčov, podľa potreby predložením návrhu na smernicu. </PARA><PARA>V súčasnosti sú už k dispozícii výsledky štúdie, ktorú Komisia v tejto súvislosti iniciovala. Jedným zo záverov štúdie je, že predpisy jednotlivých športových federácií, ktorých cieľom je kontrolovať prístup k tomuto povolaniu a vytvoriť rámec pre jeho vykonávanie, nepredstavujú skutočnú prekážku vnútorného trhu so službami, ale že v týchto predpisoch nie sú ustanovené dostatočné kontrolné a disciplinárne právomoci. </PARA><PARA>Z reakcií riadiacich futbalových orgánov sa zdá byť zrejmé, že tieto orgány sa usilujú získať podporu európskych inštitúcií pri riešení rôznych problémov súvisiacich so situáciou agentov hráčov.</PARA><PARA>Ako chce Komisia riešiť tieto otázky? Aké nástroje na riešenie súčasných problémov týkajúcich sa agentov hráčov má Komisia k dispozícii? Pokiaľ ide o skutočnosť, že agenti hráčov sa zapájajú do cezhraničných aktivít, akú úlohu vidí Komisia pre seba najmä v súvislosti s ochranou maloletých?</PARA></CONTENT></QUEST>