<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0011">O-0011/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="96852">Cornelia Ernst</PERSON>, <PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="96742">Jean-Luc Mélenchon</PERSON>, <PERSON ID="28407">Willy Meyer</PERSON>, <PERSON ID="96851">Thomas Händel</PERSON>, <PERSON ID="28215">Jacky Hénin</PERSON>, <PERSON ID="96854">Sabine Lösing</PERSON> a <PERSON ID="4466">Ilda Figueiredo</PERSON>, v mene skupiny <GRPOL GRPOLID="2950">GUE/NGL</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0011">Vec: Odkladané zatvorenie Guantánama</OBJECT><CONTENT><PARA>Administratíva USA vyhlásila, že väzenie v Guantáname nebude zatvorené do 22. januára, ako to presne pred rokom prisľúbil prezident Obama pri svojom nástupe do úradu. Úsilie o stíhanie niektorých osôb zadržiavaných na Guantáname a o ich umiestnenie na pôde USA zatiaľ zlyháva, a to aj preto, že Kongres je proti prijatiu akýchkoľvek bývalých väzňov na americké územie.</PARA><PARA>V čase Obamovho nástupu do funkcie bolo na Guantáname zadržiavaných približne 245 väzňov. Dosiaľ bolo prepustených len približne 30 mužov a 215 je stále zadržiavaných. Medzi nimi je 90 Jemenčanov, ktorých Spojené štáty nemôžu vrátiť do vlasti, pretože sa nepodarilo dosiahnuť dohodu o bezpečnosti a rehabilitácii, 65 osôb, ktoré sú stíhateľné pred federálnymi súdmi alebo vojenskými súdmi, pričom vláda nedávno vyhlásila, že federálnym súdom USA odovzdá piatich mužov obvinených z účasti na udalostiach z 11. septembra vrátane Chalída Šajcha Muhammada, a približne 60 zadržiavaných, ktorých orgány USA označili za „oprávnených na prepustenie“, pretože nepredstavujú žiadne nebezpečenstvo, ktorých však nemôžu vrátiť do vlasti (Uzbekistanu, Sýrie, Číny, Alžírska a Tuniska), pretože by im tam hrozilo mučenie. Obama by podľa médií mohol v nasledujúcich týždňoch oznámiť plán na zatvorenie Guantánama, podľa ktorého by až 90 osôb podozrivých z terorizmu mohlo byť „preventívne“ zadržiavaných na neurčité obdobie, pretože dôkazy proti niektorým z nich boli získané na základe mučenia alebo z dôvodu, že pri verejných procesoch by sa použilo a prípadne zverejnilo rozsiahle množstvo utajeného materiálu.</PARA><PARA>Na žiadosť administratívy USA prijali bývalých väzňov Bermudy a Palau a spomedzi európskych štátov tak urobili Francúzsko, Portugalsko, Írsko, Belgicko, Spojené kráľovstvo, Taliansko a Maďarsko.</PARA><PARA>Aké ďalšie kroky prijme EÚ a jej členské štáty s cieľom pomôcť pri zatvorení Guantánama, a to aj pokiaľ ide o prijímanie bývalých väzňov? Čo urobí Rada, aby orgánom USA dala na vedomie znepokojenie Európy nad odďaľovaným zatvorením Guantánama, ako aj nad ďalším zadržiavaním väzňov na neurčité obdobie, ich súdením vojenskými súdmi a možným výkonom trestu smrti? Akým spôsobom dá Rada orgánom USA na vedomie, že je nevyhnutné vrátiť celé územie Kube?</PARA></CONTENT></QUEST>