<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0135">O-0135/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28171">Emine Bozkurt</PERSON>, <PERSON ID="96670">Louis Michel</PERSON> a <PERSON ID="96860">Michèle Striffler</PERSON> v mene <COMMITTEE COMMID="2875">Výboru pre občianske slobody, spravodlivosť a vnútorné veci</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0135">Vec: Reštriktívne opatrenia</OBJECT><CONTENT><PARA>Počas schôdze LIBE konanej 5. novembra v kontexte prvej výmeny názorov o návrhoch Komisie, ktoré sa týkajú reštriktívnych opatrení,<FNREF FNIDREF="FN1"/> Komisia a zástupcovia švédskeho predsedníctvo vyhlásili, že po nadobudnutí platnosti Lisabonskej zmluvy budú návrhy založené na článku 215 Zmluvy o fungovaní Európskej únie (ZFEÚ) (Hlava IV: Reštriktívne opatrenia, piata časť: Vonkajšia činnosť Únie).</PARA><PARA>Malo by sa pripomenúť, že po nadobudnutí platnosti Lisabonskej zmluvy sa budú opatrenia, ktoré ovplyvňujú práva jednotlivcov, preskúmavať bez účasti Európskeho parlamentu (článok 215 ZFEÚ) alebo v rámci spolurozhodovania (článok 75 ZFEÚ). Tento odlišný prístup je veľmi zvláštny, pretože hoci Európsky parlament je zodpovedný za trestné veci, predovšetkým za predchádzanie teroristickým činom a boj proti nim, môže byť vylúčený z prijímania niektorých protiteroristických opatrení uplatniteľných na území EÚ (aj v prípade, že pochádzajú zvonka EÚ).</PARA><PARA>Môže Rada vzhľadom na uvedené skutočnosti a na súčasné ustanovenia Zmluvy a ustanovenia Lisabonskej zmluvy podrobnejšie vysvetliť tieto otázky: <BRK/></PARA><PARA>Článok 215 ZFEÚ pôsobí viac   než výnimka zo všeobecných pravidiel ustanovených v článku 75 ZFEÚ, podľa   ktorého je Európsky parlament spoluzákonodarcom<FNREF FNIDREF="FN2"/> „ak je to potrebné   na dosiahnutie cieľov uvedených v článku 67 v súvislosti s predchádzaním   a bojom proti terorizmu a súvisiacimi činnosťami“.  Ako by sa malo pristupovať   k tejto výnimke? Mohlo by sa uvažovať o dvojitom právnom základe (články   215 a 75 ZFEÚ) v prípadoch, ak ide o práva jednotlivca a protiteroristické   politiky, čím by sa stal tento proces rozhodovania demokratickejším?  <BRK/></PARA><PARA>Pokiaľ ide o návrhy,   ktoré sa týkajú Zimbabwe a Somálska, keď podľa článku 215 ZFEÚ konzultácie   s Európskym parlamentom nie sú povinné: nemohli by sa nepovinné konzultácie   s Parlamentom aspoň predpokladať (v súlade so štutgartským vyhlásením   o Európskej únii, ktoré vydala Európska rada 19. júna 1983 a v ktorom   sa také nepovinné konzultácie o medzinárodných otázkach s Parlamentom   predpokladajú, aj keď nie sú ustanovené v zmluvách)?</PARA><FN FNID="FN1">  KOM(2009)0395, KOM(2009)0393, KOM(2009)0187 a dokument Rady 12883/2009.</FN><FN FNID="FN2">  Európsky parlament a Rada budú požiadané, aby vymedzili rámec administratívnych opatrení, ktoré sa týkajú pohybu kapitálu a platieb, ako je napr. zmrazenie finančných prostriedkov, finančných aktív alebo hospodárskych výnosov, ktoré sú vo vlastníctve alebo v držbe fyzických alebo právnických osôb, skupín alebo neštátnych subjektov.</FN></CONTENT></QUEST>