<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0075-R01">O-0075/07/rev.1</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2001">Gerardo Galeote</PERSON> v mene <COMMITTEE COMMID="819">Výboru pre regionálny rozvoj</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0075">Vec: Európske zoskupenie územnej spolupráce</OBJECT><CONTENT><PARA>Európske zoskupenie územnej spolupráce bolo schválené nariadením (ES) č. 1082/2006<FNREF FNIDREF="FN1"/> z 5.júla 2006. Tento nový rámec právnych predpisov Spoločenstva vytvára nástroj, ktorý má podporiť cezhraničnú, nadnárodnú a/alebo medziregionálnu spoluprácu medzi členskými štátmi EÚ, pričom jeho výhradným cieľom je posilnenie hospodárskej a sociálnej súdržnosti, t.j. jedného zo základných princípov Zmlúv. </PARA><PARA>Členské štáty, regionálne a miestne verejnoprávne orgány a organizácie môžu byť podľa neúplného zoznamu v prílohe III smernice 2004/18/ES<FNREF FNIDREF="FN2"/> z 31. marca 2004 rovnocennými účastníkmi týchto zoskupení. Potenciálne tak vznikne obrovské množstvo európskych zoskupení vo veľmi rozličných oblastiach. </PARA><PARA>Najdôležitejšou novou črtou tohto nariadenia je, že podobným zoskupeniam dáva právnu subjektivitu, ktorá má implicitnú hodnotu a uľahčuje spoluprácu v rámci EÚ tak z operatívneho hľadiska, ako aj z hľadiska rozvoja. Tieto formy spolupráce navyše nebudú nutne spolufinancované z prostriedkov EÚ, čo umožní pridať sa k tejto spolupráci. </PARA><PARA>Aby členské štáty mohli začať pracovať s týmto nariadením, mali najneskôr do 1. augusta 2007 prijať vhodné opatrenia na zabezpečenie jeho účinného vykonávania.</PARA><PARA>Medzičasom sa však ukázalo, že členské štáty ešte stále neprispôsobili svoje právne predpisy a neprijali ani príslušné opatrenia umožňujúce vykonávanie nariadenia, a preto je vylúčené, že sa nariadenie malo uplatňovať vo všetkých členských štátoch od 1. augusta 2007.</PARA><PARA>Vzhľadom na zjavné porušenie noriem Spoločenstva členskými štátmi a z toho vyplývajúce negatívne hospodárske dôsledky pre postihnuté štáty:</PARA><PARA>Aké kroky Rada uskutočňuje na nápravu tejto situácie? </PARA><FN FNID="FN1">  Ú. v. EÚ L 210, 31.7.2006, s. 19.</FN><FN FNID="FN2">  Ú. v. EÚ L 134, 30. 4. 2004, s. 114.</FN></CONTENT></QUEST>