<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000138">O-000138/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96988">Alfreds Rubiks</PERSON>, <PERSON ID="96852">Cornelia Ernst</PERSON>, <PERSON ID="28134">Eva-Britt Svensson</PERSON>, <PERSON ID="28407">Willy Meyer</PERSON>, <PERSON ID="96858">Marie-Christine Vergiat</PERSON>, <PERSON ID="96820">Marisa Matias</PERSON>, <PERSON ID="96735">Patrick Le Hyaric</PERSON>, <PERSON ID="96646">Helmut Scholz</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000138">Vec: Hlasovacie právo v komunálnych voľbách pre obyvateľov Lotyšska bez občianstva</OBJECT><CONTENT><PARA>Po znovunastolení nezávislosti bolo lotyšské občianstvo obnovené iba občanom Lotyšska spred roka 1940 a ich potomkom. Ostatní mohli získať občianstvo iba prostredníctvom naturalizácie a niektorí zase nemajú právo na naturalizáciu. V rokoch 1995 – 2009 bolo naturalizovaných iba približne 132 000 osôb. K 1. januáru 2010 zostáva ešte asi 358 000 osôb bez občianstva, čo predstavuje zhruba 16 % celkového obyvateľstva.</PARA><PARA>Výbor OSN pre ľudské práva, Výbor OSN pre odstránenie rasovej diskriminácie, Parlamentné zhromaždenie Rady Európy, Kongres miestnych a regionálnych samospráv Rady Európy, Úrad komisára Rady Európy pre ľudské práva, Európska komisia proti rasizmu a intolerancii a Parlamentné zhromaždenie OBSE odporučili umožniť osobám bez občianstva zúčastniť sa na komunálnych voľbách. V uznesení o súhrnnej monitorovacej správe Komisie z 11. marca 2004 o stave pripravenosti na členstvo v EÚ Európsky parlament navrhol, aby lotyšské orgány posúdili možnosť povoliť dlhodobým obyvateľom bez občianstva účasť na voľbách do miestnych samospráv. Dňa 22. apríla 2009 Európsky parlament prijal uznesenie o rokovaní Výboru pre petície v roku 2008, v ktorom vyjadril znepokojenie nad vysokým počtom petícií predložených Výboru pre petície, v ktorých sa požaduje hlasovacie právo v komunálnych voľbách pre osoby bez občianstva trvalo žijúce v Lotyšsku.</PARA><PARA>Súhlasí Komisia s vyššie uvedenými a dosiaľ nesplnenými odporúčaniami Európskeho parlamentu? Akým spôsobom riešila Komisia túto otázku v rámci nadväzných krokov k odporúčaniam Európskeho parlamentu? Sleduje Komisia podrobne regularizáciu štatútu osôb bez občianstva v Lotyšsku, z ktorých mnohé sa narodili v Lotyšsku, a podporuje ju? Súhlasí Komisia s názorom, že nedostatok demokracie v Lotyšsku môže predstavovať jasné riziko vážneho porušenia zásad demokracie a dodržiavania ľudských práv a základných slobôd?</PARA></CONTENT></QUEST>