<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0125">O-0125/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="4519">Claude Moraes</PERSON> a <PERSON ID="96952">Sylvie Guillaume</PERSON>, v mene skupiny <GRPOL GRPOLID="2949">S&amp;D</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0125">Vec: Spoločné lety určené na návrat nelegálnych migrantov</OBJECT><CONTENT><PARA>Niektoré členské štáty v priebehu posledných týždňov uskutočnili nútené skupinové návraty Afgancov do Afganistanu, kde je v niektorých oblastiach preukázateľne ohrozená ich fyzická bezpečnosť. Je možné považovať Afganistan za bezpečnú tretiu krajinu vzhľadom na skutočnosť, že Afganci tvoria najväčšiu komunitu utečencov na svete (viac ako 2,7 miliónov osôb a 500 000 vysídlených osôb) a vzhľadom na nestabilnú situáciu v tejto krajine?</PARA><PARA>Môže Komisia zaručiť, že sa pred každým návratom vykoná podrobná kontrola s cieľom ubezpečiť sa, že konkrétna osoba nepodala žiadosť o medzinárodnú ochranu, že sa v prípade jej podania v plnej miere dodržali všetky kroky spojené s preskúmaním tohto postupu, a že nie je ohrozená bezpečnosť týchto osôb v krajine návratu? Bola Komisia schopná dodatočne overiť, či sa tak naozaj stalo?</PARA><PARA>Zvážila Komisia, že afganskí štátni príslušníci majú možnosť získať doplnkovú ochranu podľa článku 15 písm. c) smernice 2004/83/ES<FNREF FNIDREF="FN1"/> z 29. apríla 2008 (vážne a individuálne ohrozenia života občana alebo osoby z dôvodu nediskriminačného násilia v situáciách medzinárodného alebo vnútroštátneho ozbrojeného konfliktu)?</PARA><PARA>Je možné považovať argument, že je legitímne navrátiť osobu s nelegálnym pobytom na území EÚ z jediného dôvodu, že nepodala žiadosť o medzinárodnú ochranu, za dostatočný, napriek tomu, že sme si v plnej miere vedomí, že mnoho osôb, ktoré žiadajú o azyl, sa z dôvodu platnosti nariadenia Dublin II obávajú podať žiadosť o azyl v členskom štáte v okamihu vstupu na územie EÚ, najmä v prípade Grécka a Malty, vzhľadom na skutočnosť, že ich šance na získanie azylu sú minimálne?</PARA><PARA>Môžu členské štáty potvrdiť rozhodnutie Rady z 29. a 30. októbra preskúmať možnosť pravidelného prenajímania lietadiel agentúrou Frontex na spoločné lety určené na návrat migrantov? Majú zároveň členské štáty v úmysle snažiť sa o dosiahnutie dohody o európskom zozname bezpečných tretích krajín a podniknúť naliehavé kroky s cieľom harmonizovať na najvyššej úrovni kritériá na preskúmanie, priznanie a vykonávanie postavenia utečenca?</PARA><PARA>Prečo sa plánuje financovanie prostredníctvom agentúry Frontex, keď na obdobie 2008 až 2013 bol pre Fond pre utečencov pridelený rozpočet vo výške 676 miliónov EUR a jeho cieľom je predovšetkým podporovať spoločné postupy na návrat organizované viacerými členskými štátmi?</PARA><FN FNID="FN1">  Ú. v. EÚ L 304, 30.9.2004, s. 12.</FN></CONTENT></QUEST>