<QUEST><TI><TI-INTRO>ÚSTNA OTÁZKA <QREF QID="H-2010-0214">H-0214/10</QREF></TI-INTRO><TI-SESSION>pre hodinu otázok na schôdzi v máji 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28301">Tadeusz Zwiefka</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0214">Vec: Oznámenie Európskej komisie o prvkoch štátnej pomoci pri predaji pozemkov a budov verejnoprávnymi orgánmi</OBJECT><CONTENT><PARA>V súlade s oznámením Európskej komisie o prvkoch štátnej pomoci pri predaji pozemkov a budov verejnoprávnymi orgánmi (97/C 2009/03)<FNREF/> sa predaj nehnuteľnosti nepovažuje za štátnu pomoc, ak je realizovaný v súlade s otvoreným a nepodmieneným ponukovým konaním a informácie o ňom boli zverejnené primeraným spôsobom. Otvorenosť ponukového konania sa zabezpečí zverejnením oznámenia o vyhlásení ponukového konania prinajmenšom vo vnútroštátnej a prípadne v zahraničnej tlači. Náklady na zverejnenie inzerátov, ako aj povinnosť ich opakovaného zverejňovania znamenajú pre rozpočty orgánov územnej samosprávy pomerne veľké zaťaženie. V súvislosti so skutočnosťou, že oznámenie bolo uverejnené pred 13 rokmi, teda v čase ohraničeného prístupu k internetu, si dovoľujem položiť tieto otázky:</PARA><PARA>Mohla by Komisia zvážiť úplné alebo čiastočné zrušenie povinnosti príslušných orgánov zverejňovať inzeráty v tlači?</PARA><PARA>Mohla by sa Komisia zamyslieť nad skrátením termínu na zverejnenie inzerátu v prípade ponukového konania na predaj nehnuteľnosti, ktorej vyvolávacia cena prevyšuje 100 000 EUR?</PARA><FN FNID="FN1">  Ú. v. ES C 209, 10.7.1997, s. 3.</FN></CONTENT></QUEST>