<QUEST VERSION="2"><TI><TI-INTRO>Otázka na hodinu otázok <QREF QID="H-2011-000255">H-000255/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: júla 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96646">Helmut Scholz</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000255">Vec: Dohoda o voľnom obchode medzi EÚ a Kolumbiou a práva pôvodných obyvateľov</OBJECT><CONTENT><PARA>Komisia vo svojom dokumente o stratégii krajiny na roky 2007 – 2013 uznáva, že pôvodní obyvatelia Kolumbie sú mimoriadne zraniteľní v dôsledku pokračujúceho porušovania ľudských práv, ktorému sú vystavení. Len v roku 2010 bolo zavraždených 122 pôvodných obyvateľov, pričom situácia je podobná aj v roku 2011. Kolumbijské hlavné organizácie pôsobiace v oblasti ľudských práv a pôvodného obyvateľstva sa domnievajú, že ak dohoda o voľnom obchode dohodnutá medzi EÚ a Kolumbiou nadobudne platnosť, situácia pôvodných obyvateľov sa zhorší, najmä v dôsledku tlaku na pôdu pre podnikanie v poľnohospodárstve a v dôsledku rozšírenia banskej ťažby.</PARA><PARA>Európsky parlament vo svojom uznesení zo 7. októbra 2010 o obchodných vzťahoch medzi EÚ a Latinskou Amerikou trval na dôležitosti ľudských práv a potravinovej bezpečnosti miestneho obyvateľstva.</PARA><PARA>Vie Komisia o tejto novej hrozbe, ktorá ohrozuje prežitie pôvodných obyvateľov Kolumbie? Čo Komisia urobí, aby zabezpečila, že k tomu nedôjde?</PARA></CONTENT></QUEST>