<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Obaly potravín už nebudú zavádzať spotrebiteľov</Title><Topic>Bezpečnosť potravín</Topic><PublicationDate>2006-05-16 - 12:39</PublicationDate><Photography href="20060516PHT08260" title="Tvrdenia na potravinách budú jasné a spoľahlivé" alt="Tvrdenia na potravinách budú jasné a spoľahlivé" ext="jpg" width="725" height="482">Tvrdenia na potravinách budú jasné a spoľahlivé</Photography><Chapo>

Parlament dnes schválil dve dôležité nariadenia v potravinárskej oblasti. Prvé  z nich sa týka výživových a zdravotných tvrdení na potravinových obaloch typu "nízkoenergetické", či "nízkotučné", druhé zas pridávania vitamínov a iných látok do potravín. Ich cieľom je chrániť zdravie spotrebiteľov a zabezpečiť, aby tvrdenia na potravinách a v reklame boli jasné, spoľahlivé a objektívne. Výsledok hlasovania po kompromise dosiahnutom s Radou znamená, že onedlho vstúpia do platnosti.

</Chapo><Content><xhtml:div>

<xhtml:div> </xhtml:div>
<xhtml:div align="justify"><xhtml:strong>Nariadenie o výživových a zdravotných tvrdeniach</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Cieľom nariadenia o výživových a zdravotných tvrdeniach je predovšetkým jasne definovať označenia typu "nízkotučné", "s obsahom vlákniny", "znižujúce hladinu cholesterolu" a podobne, ktoré spotrebitelia často nachádzajú na potravinových baleniach. Takéto označenia totiž môžu byť zavádzajúce, pretože hoci vypovedajú napr. o nízkom obsahu tuku v danom výrobku, nehovoria nič o obsahu soli či cukru, a tak môžu viesť ku klamlivému zdaniu, že dané potraviny sú zdraviu prospešné. </xhtml:div>
<xhtml:div align="justify"> </xhtml:div>
<xhtml:div align="justify">Výživové profily (teda vhodné množstvá soli, cukru a tuku pre daný produkt) budú stanovené Európskou komisiou na základe odporúčaní Európskeho úradu pre bezpečnosť potravín (EFSA). </xhtml:div>
<xhtml:div align="justify"> </xhtml:div>
<xhtml:div align="justify">Prijatý kompromis uvádza, že hoci výrobca bude môcť aj naďalej na výrobok umiestniť tvrdenie o nízkom obsahu ktorejkoľvek jednej z troch zložiek (tuku, cukru, soli), bude tak môcť urobiť len v dvoch prípadoch. Vtedy, ak bude zloženie v súlade s odporúčaným výživovým profilom stanoveným Komisiou, alebo vtedy, keď bude na výrobku zároveň jasne vyznačené, či sú ostatné dve zložky vo výrobku obsiahnuté vo "vysokom množstve". </xhtml:div>
<xhtml:div align="justify"> </xhtml:div>
<xhtml:div align="justify">Žiadnymi zdravotnými tvrdeniami sa nebudú môcť označovať nápoje s viac ako 1,2 % obsahom alkoholu. Čo sa týka výživových tvrdení, nápoje so spomínaným obsahom alkoholu sa nimi budú môcť označovať len v tom prípade, ak budú odkazovať na jeho nízky, alebo znížený obsah (napr. "nízkoalkoholické"), alebo na znížený energetický obsah. </xhtml:div>
<xhtml:div align="justify"> </xhtml:div>
<xhtml:div align="justify">Pre umiestnenie zdravotného tvrdenia na potraviny bude potrebná autorizácia. Ak si výrobca podá žiadosť o autorizáciu zdravotného tvrdenia, EFSA sa k nej bude musieť vyjadriť do piatich mesiacov. Ak sa od žiadateľa rozhodne požadovať dodatočné informácie, spomínaná lehota sa predĺži o dva mesiace. Register už povolených zdravotných tvrdení bude slúžiť na to, aby výrobcom nových produktov umožnil nahliadnuť do požadovaných profilov pre konkrétne výrobky a zbavil ich tak nutnosti ďalšieho zisťovania podmienok. Nová autorizácia však bude povinná vždy, ak pôjde o produkty určené pre deti. </xhtml:div>
<xhtml:div align="justify"> </xhtml:div>
<xhtml:div align="justify">Z platnosti nariadenia budú vyňaté čerstvé produkty ako ovocie, zelenina či chlieb. Bude sa na ne vzťahovať národná legislatíva a to až do doby, kým sa v tejto oblasti neprijmú európske predpisy, s ktorými sa však zatiaľ nepočíta. Schválené nariadenie uvádza aj niekoľko ďalších výnimiek a prechodných období, napr. pri zdravotných a výživových tvrdeniach, ktoré majú charakter registrovanej značky (napr. SlimFast, Fitness, atď.).</xhtml:div>
<xhtml:div align="justify"> </xhtml:div>
<xhtml:div align="justify">Okrem spomínaných požiadaviek zahŕňa schválené nariadenie tiež odseky, ktoré hovoria o poskytovaní pomoci malým a stredným podnikateľom pri plnení záväzkov vyplývajúcich z novej legislatívy.</xhtml:div>
<xhtml:div align="justify"> </xhtml:div>
<xhtml:div align="justify">Nariadenie má vstúpiť do platnosti 20 dní po jeho publikácii v Úradnom vestníku EÚ a účinnosť nadobudne 6 mesiacov po tomto termíne.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Vitamíny, minerálne látky a ďalšie prídavky do potravín</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Pri druhom z navrhovaných nariadení, ktoré pojednáva o pridávaní vitamínov, minerálnych látok a niektorých ďalších látok do potravín, schválil EP podmienku, aby sa smeli pridávať do potravín len "vo forme biologicky prijateľnej pre ľudské telo", teda takej, ktorú je človek schopný spotrebovať. Nadmerné množstvo niektorých vitamínov a minerálov totiž môže mať pre zdravie viac negatívny ako pozitívny účinok. </xhtml:div>
<xhtml:div align="justify"> </xhtml:div>
<xhtml:div align="justify">Nariadenie udáva viac než 100 typov vitamínov a minerálnych látok, ktoré sa budú môcť pridávať do potravín a tiež zákaz ich pridávania do nespracovaných čerstvých potravín akými sú mäso, ryby, ovocie a zelenina a tiež do produktov obsahujúcich viac než 1,2% alkoholu. Komisia má pripraviť návrh odporúčaných pridávaných hodnôt do dvoch rokov od vstupu nariadenia do platnosti.</xhtml:div>
<xhtml:div align="justify"> </xhtml:div>
<xhtml:div align="justify">Ďalšie schválené časti nariadenia sa týkajú informovania spotrebiteľov a udávajú, že všetky označenia o pridávaných látkach musia byť "ľahko pochopiteľné a užitočné". Musia tiež poskytnúť všetky potrebné informácie s cieľom zabrániť nadmernej konzumácii vitamínov a minerálov.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Rozprava:</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V rámci rozpravy o správe týkajúcej sa zdravotných a výživových tvrdení vystúpila aj slovenská europoslankyňa Irena <xhtml:strong>BELOHORSKÁ</xhtml:strong> (NA, SK). Uviedla, že v čase zvýšeného výskytu obezity je toto nariadenie veľmi dôležité.  "Je nutné, aby označenie potraviny bolo založené na pravde a aby spotrebiteľ nebol zavádzaný", povedala a dodala, že "odporúčania tzv. individuálnych doktorov, alebo expertov bývajú veľmi často len komerčným trikom nezakladajúcim sa na pravde". Je podľa nej neprijateľné označiť za zdravý taký produkt, ktorý síce obsahuje veľké množstvo kalcia, čo podporuje rast kostí, ale ktorý je zároveň plný cukrov a tukov. "Nízkotučný jogurt nemôže byť odporúčaný ako zdraviu prospešný, ak obsahuje 100 g cukru. Čokoládové nátierky nemôžu byť označené ako dobré pre deti len preto, že sú plné vitamínov a minerálov." </xhtml:div>
<xhtml:div align="justify"> </xhtml:div>
<xhtml:div align="justify">Ako tiež spomenula, spotrebitelia často uspôsobujú svoju voľbu tomu, čo je napísané na obale výrobku. Musia byť preto výživovými a zdravotnými tvrdeniami informovaní, nie zavádzaní. "Nechcem povedať, že tieto potraviny by mali byť z trhu vylúčené, ale nemôžu byť propagované ako zdravé na základe klamlivých zdravotných a výživových tvrdení." </xhtml:div>
<xhtml:div align="justify"> </xhtml:div>
<xhtml:div align="justify">Navrhované úpravy budú podľa Belohorskej stimulovať inováciu a výrobcovia budú nútení vyrábať viac potravín skutočne prospešných zdraviu. Zároveň vyjadrila súhlas so spravodajkyňou Bortone v tom, že špecifický dôraz je potrebné venovať potravinám pre deti, kde musí byť dozor nad označovaním potravín najprísnejší.</xhtml:div>

</xhtml:div></Content><REF text-before="reference_abbr"><ns1:ID>20060512IPR08047</ns1:ID></REF><Knowmore text-before="more"><Link href="/activities/expert/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní na stránke:</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20060516PHT08260.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>/activities/expert/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>