<QUEST><TI><TI-INTRO>ÚSTNA OTÁZKA <QREF QID="H-2010-0123">H-0123/10</QREF></TI-INTRO><TI-SESSION>pre hodinu otázok na schôdzi v apríli 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="26851">Nikolaos Chountis</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0123">Vec: Zapojenie MMF do postupov pri nadmernom deficite</OBJECT><CONTENT><PARA>Na mimoriadnom zasadnutí Rady Európskej únie, ktoré sa uskutočnilo 11. februára 2010, sa okrem iného v súvislosti s hospodárskou situáciou v Grécku rozhodlo, že Komisia bude v spolupráci s Európskou centrálnou bankou (ECB) dôsledne sledovať vykonávanie odporúčaní a podľa potreby navrhne dodatočné nevyhnutné opatrenia s využitím skúseností Medzinárodného menového fondu (MMF). Z tohto fondu sa teda stáva orgán, ktorý je spoločne s Komisiou a ECB poverený vykonávaním dohľadu nad zavádzaním opatrení uložených Grécku, čím odkaz na MMF v uvedenom rozhodnutí Rady vytvára nebezpečný inštitucionálny precedens.</PARA><PARA>Po prvé, zapojenie MMF alebo akéhokoľvek iného medzinárodného subjektu do týchto postupov dohľadu nie je ustanovené ani v článku 126 Zmluvy o fungovaní Európskej únie (hoci ide o najpodrobnejší článok uvedenej zmluvy), ani v pripojenom protokole (č. 12) o „postupe pri nadmernom deficite“, či v ďalších právnych textoch Európskej únie. Po druhé, takéto zapojenie by bolo odôvodnené, aj keď preexponovaným spôsobom, iba ak by príslušný členský štát oficiálne požiadal MMF o pomoc. Mohla by Rada v tejto súvislosti odpovedať na tieto otázky: Zvážila Rada skutočnosť, že vložením odkazu na MMF porušuje zmluvy tým, že vytvára nový inštitucionálny a politický precedens bez uplatnenia náležitého postupu? Bola MMF predložená žiadosť Grécka?</PARA></CONTENT></QUEST>