<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0133">O-0133/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28266">Sophia in 't Veld</PERSON>, <PERSON ID="97137">Sylvie Goulard</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0133">Vec: Pokuty ukladané Komisiou v prípadoch porušenia antitrustových pravidiel</OBJECT><CONTENT><PARA>V posledných rokoch Komisia zaujala veľmi rázny postoj voči protisúťažnému správaniu. Je to potešujúce, keďže protisúťažné správanie spôsobuje veľké ujmy spotrebiteľom a hospodárstvu. Panoval názor, že používanie ešte vyšších pokút môže byť značne neprimerané, prinajmenšom v podobe možných strát pracovných miest v dôsledku platobnej neschopnosti. Vzhľadom na súčasnú finančnú krízu v Európe je teraz viac než inokedy dôležité mať zavedené účinné antitrustové opatrenia na účely maximálneho odradenia.</PARA><PARA>Európsky parlament preto vo svojom uznesení o správe o politike hospodárskej súťaže za rok 2008 vyzval na vytvorenie širšieho spektra prepracovanejších nástrojov v oblasti antitrustových pravidiel, ktoré by pokrývali také otázky, ako sú individuálna zodpovednosť, transparentnosť a zodpovednosť spoločností, kratšie postupy, právo na obhajobu a riadny proces, mechanizmy na zabezpečenie účinného uplatňovania miernejšieho režimu (najmä na prekonanie zásahov spôsobených postupmi zisťovania v USA), programy dodržiavania právnych predpisov podnikmi a vývoj európskych noriem;</PARA><PARA>1. Má Komisia v úmysle vytvoriť širšie spektrum prepracovanejších nástrojov v oblasti antitrustových pravidiel, ako výslovne žiadal Európsky parlament?</PARA><PARA>2. Mohla by presne uviesť, akú veľkú škodu – v monetárnom vyjadrení – spôsobili hospodárstvu a spotrebiteľom kartely za posledných desať rokov?</PARA></CONTENT></QUEST>