<QUEST VERSION="2"><TI><TI-INTRO>Otázka na hodinu otázok <QREF QID="H-2010-0367">H-0367/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: septembra I 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28377">Lidia Joanna Geringer de Oedenberg</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0367">Vec: Plynovod Nord Stream</OBJECT><CONTENT><PARA>Plynovod Nord Stream je v súčasnosti vo výstavbe a smutný príklad ropnej škvrny v Mexickom zálive nás musí varovať pred rizikami spojenými s týmto nadnárodným projektom. Preto by som chcela položiť niekoľko otázok. Spoločnosť BP očividne nezareagovala primeraným spôsobom. Je Komisia oboznámená s postupmi krízového riadenia, ktoré by sa uplatnili v prípade nehody na plynovode Nord Stream? Je Komisia pripravená poskytnúť pomoc spoločnosti Nord Stream v oblasti krízového riadenia v prípade, že na plynovode dôjde k nehode? Ktorý štát bude v prípade nehody niesť zodpovednosť a kto bude financovať opatrenia na nápravu škôd spôsobených katastrofou? Okrem toho Rusko neratifikovalo Dohovor z Espoo, hoci je strategickým a hlavným partnerom spoločnosti Nord Stream. Ako Komisia hodnotí túto situáciu vzhľadom na prísľub, ktorý odznel v prejave komisára Stavrosa Dimasa z 8. júla 2008 („Neustále vytvárame nátlak na tretie krajiny, aby ratifikovali dohody dôležité z hľadiska životného prostredia.“)?</PARA></CONTENT></QUEST>