<QUEST VERSION="2"><TI><TI-INTRO>Otázka na hodinu otázok <QREF QID="H-2011-000194">H-000194/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: júna 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96900">Georgios Papanikolaou</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000194">Vec: Migrácia a schengenský priestor</OBJECT><CONTENT><PARA>Zásadu voľného pohybu v schengenskom priestore ohrozuje severoafrická kríza, ako sa odzrkadlilo v rokovaniach medzi Talianskom a Francúzskom, ktoré sa týkali premiestnenia migrantov prichádzajúcich predovšetkým z Tuniska a opätovného zavedenia hraničných kontrol. Táto skutočnosť sa potvrdila aj vyhláseniami francúzskych predstaviteľov o potrebe opätovného preskúmania niektorých ustanovení Schengenskej dohody.</PARA><PARA>Aké kroky plánuje Komisia vykonať, aby zabránila ohrozovaniu slobody pohybu, ktorá je základom zjednotenia Európy, v schengenskom priestore?</PARA><PARA>Vzhľadom na skutočnosť, že zriadením schengenského priestoru sa zodpovednosť za vonkajšie hranice EÚ preniesla na obmedzený počet členských štátov, ako presvedčí Komisia členské štáty ako celok, aby prejavili väčšiu a účinnejšiu solidaritu s ohľadom na hromadný príliv migrantov a aby prekonali svoju zjavnú neochotu prevziať na seba v tomto ohľade zodpovednosť s cieľom zabezpečiť, že sa záťaž spravodlivo rozdelí?</PARA></CONTENT></QUEST>