<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0095">O-0095/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="28134">Eva-Britt Svensson</PERSON> v mene <COMMITTEE COMMID="2877">Výboru pre práva žien a rodovú rovnosť</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0095">Vec: Opatrenia EÚ na podporu rodovej rovnosti pri zosúlaďovaní pracovných a rodinných práv a zodpovedností</OBJECT><CONTENT><PARA>Komisia 3. októbra 2008 predstavila dva návrhy právnych predpisov týkajúcich sa zosúladenia pracovného, rodinného a súkromného života vo vzťahu k materskej dovolenke a situácii samostatne zárobkovo činných žien a pomáhajúcich manželských partnerov. Tento balík o zosúlaďovaní rôznych aspektov života dopĺňala správa sumarizujúca poskytovanie služieb starostlivosti o deti v EÚ a oznámenie o politike, v ktorom Komisia oznámila, že prijme potrebné opatrenia na to, aby sa poskytla právna sila dohode sociálnych partnerov o rodičovskej dovolenke, vo forme návrhu smernice.</PARA><PARA>Sociálni partneri uzatvorili v júni 2009 dohodu o revidovanej rámcovej dohode o rodičovskej dovolenke, ktorú má na konci novembra formálne schváliť Rada.</PARA><PARA>Európska komisia vo svojom pracovnom programe na rok 2009 predpokladá aj predloženie návrhu smernice upravujúcej otcovskú dovolenku, rodičovskú dovolenku z dôvodu adopcie a synovskú/dcérsku dovolenka. Tento návrh nakoniec nebol predložený a v roku 2009 sa nepredloží. </PARA><PARA>Chce Komisia definitívne upustiť od plánu predložiť tieto nové legislatívne návrhy o otcovskej dovolenke, rodičovskej dovolenke z dôvodu adopcie a synovskej/dcérskej dovolenke alebo ich predloží Komisia v novej zostave? Chce Komisia v krátkom čase začať účinný dialóg s Európskym parlamentom a Radou o tejto otázke?</PARA></CONTENT></QUEST>