<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000268">O-000268/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="96748">Cornelis de Jong</PERSON>, <PERSON ID="96820">Marisa Matias</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000268">Vec: Nový rumunský občiansky zákonník a voľný pohyb LGBT</OBJECT><CONTENT><PARA>Článok 277 nového rumunského občianskeho zákonníka (ROZ), ktorý nadobudol účinnosť 1. októbra 2011, sa týka zákazu rovnocennosti foriem spolužitia a manželstva<FNREF FNIDREF="FN1"/>.</PARA><PARA>Nezastáva Komisia názor, že:</PARA><PARA>- výslovný zákaz manželstva osôb rovnakého pohlavia (článok 277 ods. 1 ROZ) alebo partnerstva alebo ich uznania, keď boli uzatvorené v cudzine (článok 277 ods. 2 a 3 ROZ), v občianskych zákonníkoch alebo ústavách je zbytočným a kontraproduktívnym ustanovením, pretože je namierené proti párom a osobám rovnakého pohlavia na základe ich sexuálnej orientácie a zakotvuje takúto diskrimináciu – tak priamu, ako aj nepriamu, v základných právnych predpisoch štátu?</PARA><PARA>- výslovný zákaz uznávania manželstva osôb rovnakého pohlavia a registrovaného partnerstva osôb opačného alebo rovnakého pohlavia uzatvorených v cudzine (článok 277, ods. 2 a 3 ROZ) bez ohľadu na ustanovenia o voľnom pohybe osôb (článok 277, ods. 4 ROZ) porušuje základné právo občanov EÚ zachovať si pri presťahovaní z jedného členského štátu do druhého členského štátu svoj občiansky stav, ako to uviedla komisárka Redingová vo svojom prejave v Európskom parlamente 7. septembra 2010?</PARA><PARA>- nový občiansky zákonník vytvára stav právnej neistoty a rozporu medzi odsekmi 1, 2 a 3 článku 277 ROZ na jednej strane a odsekom 4 článku 277 ROZ na druhej strane, pretože uplatňovanie článku 2 smernice 2004/38/ES, ktorým sa vymedzujú rodinní príslušníci (vrátane manželského partnera), a článku 3 o umožnení vstupu a pobytu by sa mohlo vyhlásiť za neplatné alebo realizovať tak, že by sa na základe tohto zákazu uznávania odoprel voľný pohyb manželom rovnakého pohlavia a partnerom rovnakého a opačného pohlavia?</PARA><PARA>- tieto ustanovenia sú v rozpore s hodnotami a duchom zmlúv a zásady rovnosti a nediskriminácie, pričom hrozí, že v EÚ prispejú k vytvoreniu netolerantnej a homofóbnej atmosféry, spôsobia ďalšie napätie, pokiaľ ide o právo na voľný pohyb občanov EÚ vrátane Rumunov, a že budú mať nepriaznivý vplyv na toto právo? Začne Komisia konanie vo veci porušenia právnych predpisov voči Rumunsku s cieľom zabezpečiť, aby bola smernica riadne dodržiavaná a uplatňovaná, a to bez diskriminácie na základe sexuálnej orientácie, a aby sa v plnej miere dodržiavali základné práva občanov?</PARA><FN FNID="FN1">  Článok 277 ROZ uvádza: „(1) Manželstvo osôb rovnakého pohlavia sa zakazuje. (2) Manželstvo osôb rovnakého pohlavia uzatvorené v zahraničí rumunskými občanmi alebo cudzincami sa v Rumunsku neuznáva. (3) Registrované partnerstvo osôb opačného alebo rovnakého pohlavia uzatvorené v zahraničí rumunskými občanmi alebo cudzincami sa v Rumunsku neuznáva. (4) Na občanov z členských štátov EÚ a EHP sa naďalej uplatňujú právne predpisy o voľnom pohybe osôb v Rumunsku.“</FN></CONTENT></QUEST>