<QUEST VERSION="2"><TI><TI-INTRO>Otázka na hodinu otázok <QREF QID="H-2010-0265">H-0265/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: júna 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28477">Fiona Hall</PERSON> <GRPOL GRPOLID="1119">(ALDE)</GRPOL></TI-AUTHOR></TI><OBJECT OBJID="OBJ0265">Vec: opatrenia EÚ týkajúce sa chemických látok narúšajúcich endokrinný systém</OBJECT><CONTENT><PARA>Stratégia EÚ týkajúca sa chemických látok narúšajúcich endokrinný systém sa prijala pred 10 rokmi a vo veľkej miere je výsledkom iniciatívnej správy Európskeho parlamentu z roku 1997. Veda odvtedy poukázala na stále silnejší vzťah medzi niektorými látkami narúšajúcimi endokrinný systém a rakovinou, nižšou fertilitou a možnými vplyvmi na správanie a vývoj. Napriek viacerými politickým vyjadreniam podporujúcim akčný plán EÚ týkajúci sa chemických látok narúšajúcich endokrinný systém a odsúhlasený zoznam prioritných chemických látok narúšajúcich endokrinný systém, sa na úrovni EÚ neprijali dosiaľ žiadne praktické opatrenia s cieľom odstrániť chemické látky narúšajúce endokrinný systém z nášho životného prostredia.</PARA><PARA>Prijme teraz Komisia opatrenia, využije výsledky výskumu financovaného z verejných zdrojov a zabezpečí, aby sa tieto chemické látky predstavujúce vysoké riziko pre ľudské zdravie považovali za prioritné podľa nariadenia o REACH? </PARA><PARA>Aké konkrétne opatrenia navrhne Komisia vo svojej nadchádzajúcej správe o realizácii stratégie EÚ týkajúcej sa chemických látok narúšajúcich endokrinný systém?</PARA></CONTENT></QUEST>