<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0161">O-0161/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28266">Sophia in 't Veld</PERSON>, <PERSON ID="96692">Leonidas Donskis</PERSON>, <PERSON ID="28176">Jeanine Hennis-Plasschaert</PERSON>, <PERSON ID="96945">Marietje Schaake</PERSON>, <PERSON ID="28246">Alexander Alvaro</PERSON>, <PERSON ID="39713">Renate Weber</PERSON>, <PERSON ID="96872">Nadja Hirsch</PERSON>, <PERSON ID="97203">Ramon Tremosa I Balcells</PERSON>, <PERSON ID="4274">Olle Schmidt</PERSON> a Baroness <PERSON ID="4529">Sarah Ludford</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0161">Vec: Odkladané zatvorenie Guantánama</OBJECT><CONTENT><PARA>Vláda USA vyhlásila, že väzenie v Guantáname nebude zatvorené do 22. januára, ako to presne pred rokom prisľúbil prezident Obama pri nástupe do úradu. Zatiaľ zlyháva úsilie o stíhanie niektorých osôb zadržiavaných na Guantáname a o nájdenie miesta na pôde USA, kam by sa mohli presunúť, a to aj preto, že Kongres sa bráni prijatiu akýchkoľvek bývalých väzňov na americkú pôdu.</PARA><PARA>V čase Obamovho nástupu do funkcie bolo na Guantáname zadržiavaných 245 väzňov. Odvtedy bolo prepustených približne len 30 mužov, 215 stále zostáva vo väzbe.  Medzi nimi je 90 Jemenčanov, ktorých Spojené štáty nemôžu vrátiť do vlasti, pretože nebola dosiahnutá dohoda o bezpečnosti a reintegrácii, 65 mužov, ktorí sú stíhateľní federálnymi súdmi – vláda nedávno vyhlásila, že federálnym prokuratúram USA odovzdá piatich mužov obvinených z účasti na udalostiach z 11. septembra vrátane Chalída Šajcha Muhammada – alebo vojenskými súdmi, približne 60 zadržiavaných označili orgány USA za oprávnených na prepustenie, pretože nepredstavujú žiadne nebezpečenstvo, ale nemôžu ich vrátiť do vlasti (Uzbekistanu, Sýrie, Číny, Alžírska a Tuniska), pretože by im tam hrozilo mučenie. V médiách sa uvádza, že Obama by v nasledujúcich týždňoch mohol oznámiť plán na zatvorenie Guantánama, podľa ktorého by až 90 osôb podozrivých z terorizmu mohlo byť „preventívne“ zadržiavaných na neurčité obdobie, pretože dôkazy proti niektorým z nich sa získali na základe mučenia alebo z dôvodu, že pri verejných procesoch by sa použilo a prípadne zverejnilo rozsiahle množstvo utajeného materiálu.</PARA><PARA>Bermudy a Palau zareagovali na žiadosti administratívy USA a prijali bývalých väzňov. V Európe tak urobilo Francúzsko, Portugalsko, Írsko, Belgicko, Spojené kráľovstvo, Taliansko a Maďarsko.</PARA><PARA>Aké ďalšie kroky prijme EÚ a členské štáty s cieľom napomôcť zatvorenie Guantánama, a to aj pokiaľ ide o prijímanie bývalých väzňov? Čo urobí Rada, aby orgánom USA dala na vedomie znepokojenie Európy nad odďaľovaným zatvorením Guantánama, nad ďalším zadržiavaním väzňov na neurčité obdobie a ich súdením vojenskými súdmi a nad možným výkonom trestu smrti?</PARA></CONTENT></QUEST>