<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0082">O-0082/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2329">Joost Lagendijk</PERSON> a <PERSON ID="28236">Gisela Kallenbach</PERSON>, v mene skupiny <GRPOL GRPOLID="1107">Verts/ALE</GRPOL>, <PERSON ID="2295">Hannes Swoboda</PERSON> a <PERSON ID="1952">Jan Wiersma</PERSON>, v mene skupiny <GRPOL GRPOLID="1103">PSE</GRPOL>, <PERSON ID="1191">Doris Pack</PERSON>, v mene skupiny <GRPOL GRPOLID="1102">PPE-DE</GRPOL>, <PERSON ID="4541">Elizabeth Lynne</PERSON>, <PERSON ID="4529">Sarah Ludford</PERSON> a <PERSON ID="23691">Jelko Kacin</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0082">Vec: Pripravenosť EÚ na jej budúcu úlohu v Kosove</OBJECT><CONTENT><PARA>Európska rada v júni 2005 vyhlásila, že „Európska únia je pripravená na posilnenie svojej úlohy v Kosove po tom, ako sa určí jeho štatút, pričom bude konzultovať sa všetkými kľúčovými medzinárodnými aktérmi.“ Toto vyhlásenie bolo niekoľkokrát opäť potvrdené. V novembri 2005 bol Martti Ahtisaari menovaný za osobitného vyslanca generálneho tajomníka OSN pre budúci proces určovania štatútu Kosova. 2. mája 2006 vyhlásil pán Ahtisaari pred Výborom pre zahraničné veci Európskeho parlamentu, že konečné urovnanie by sa malo dosiahnuť počas roku 2006. Bez ohľadu na presný dátum rozhodnutia o konečnom štatúte, Misia OSN v Kosove (UNMIK) sa už začala pripravovať na odchod z Kosova. To znamená, že Európska únia by mala byť pripravená na svoju úlohu v Kosove v roku 2007. EÚ v tom čase už nebude len zohrávať významnú úlohu v oblasti bezpečnosti a spravodlivosti v Kosove, ale bude tiež pôsobiť ako koordinátor celkovej práce medzinárodného spoločenstva. Plánovací tím EÚ (EUPT Kosovo), zriadený spoločnou akciou Rady z 10. apríla 2006, sa sústredí najmä na otázky vo sfére právneho štátu. V ostatných oblastiach činnosti, napr. v koordinácii práce medzinárodného spoločenstva na budovaní kapacít občianskej správy, presadzovaní ľudských práv a ochrany menšín, nie je dostatočne pripravený. Styčná kancelária Európskej komisie v Kosove nemala napríklad v júni 2006 dostatok pracovníkov vzhľadom na úlohy, ktoré ju čakajú.</PARA><PARA>Uvedomuje so Rada v plnom rozsahu súčasnú a budúcu zodpovednosť Európskej únie v Kosove? Domnieva sa Rada, že Únia je dobre pripravená na svoju budúcu úlohu v Kosove, ku ktorej sa v minulosti viackrát zaviazala?</PARA><PARA>Vidí Rada možnosť posilniť svoje úsilie v príprave tejto úlohy a transparentnejšie a konštruktívnejšie spolupracovať s Európskou komisiou?</PARA><PARA>Uvedomuje si Rada význam, ktorý má pre EÚ organizovanie svojej budúcnosti v Kosove spôsobom, ktorý by mal byť viditeľne iný než v prípade misie UNMIK, ktorej obraz medzi miestnymi obyvateľmi sa v predchádzajúcich rokoch naštrbil? </PARA></CONTENT></QUEST>