<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2008-0140-R01">O-0140/08/rev.1</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="28350">Jana Hybášková</PERSON>, v mene skupiny <GRPOL GRPOLID="1102">PPE-DE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0140">Vec: Svedomie Európy a totalitarizmus</OBJECT><CONTENT><PARA>Aké kroky navrhuje Komisia prijať ako reakciu na písomné vyhlásenie č. 0044/2008 - <ANCHOR ID="1" FAMILY="TA" TYPE="P6-TA" YEAR="2008" NUMBER="0439">P6_TA(2008)0439</ANCHOR>, ktoré Parlament prijal 9. septembra 2008 a ktoré vyhlasuje 23. august za Európsky deň spomienky na obete stalinizmu a nacizmu? Aká je odpoveď Komisie na Pražskú deklaráciu, ktorá bola prijatá na konferencii s názvom Svedomie Európy a komunizmus dňa 3. júna 2008?</PARA><PARA>Podporuje Komisia návrh v Pražskej deklarácii, aby bol zriadený Ústav európskej pamäti a svedomia ako európsky výskumný inštitút v oblasti totalitarizmu a ako celoeurópske múzeum/pamätník všetkých obetí totalitných režimov, ktorý by upozorňoval na rovnaký charakter zločinov proti ľudskosti spáchaných totalitnými komunistickými a nacistickými režimami?</PARA><PARA>Od začiatku 19. storočia padlo totalitným komunistickým režimom za obeť viac ako 100 miliónov ľudí. Ak aj nie sú komunistické strany pri moci, v mnohých krajinách sa verejne nedištancovali od zločinov spáchaných totalitnými komunistickými režimami, ani ich verejne neodsúdili. Má Komisia v úmysle označiť tieto zločiny za zločiny proti ľudskosti?</PARA><PARA>Európska komisia podnikla kroky na zorganizovanie série vypočutí týkajúcich sa obetí totalitných režimov s cieľom vypracovať oznámenie Komisie. Zabezpečí Komisia uskutočnenie týchto vypočutí a uverejnenie ich záverov?</PARA></CONTENT></QUEST>