<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000280">O-000280/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97017">Ulrike Lunacek</PERSON>, <PERSON ID="4531">Jean Lambert</PERSON>, <PERSON ID="96821">Rui Tavares</PERSON>, <PERSON ID="28409">Raül Romeva i Rueda</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000280">Vec: Nový rumunský občiansky zákonník a voľný pohyb LGBT</OBJECT><CONTENT><PARA>Článok 277 nového rumunského občianskeho zákonníka (ROZ), ktorý nadobudol účinnosť 1. októbra 2011, sa týka zákazu foriem spolužitia a ich rovnocennosti s manželstvom<FNREF FNIDREF="FN1"/>. </PARA><PARA>- Nazdáva sa Komisia, že výslovný zákaz manželstva osôb rovnakého pohlavia (článok 277 ods. 1 ROZ) alebo partnerstva alebo ich uznania, keď boli uzatvorené v cudzine (článok 277 ods. 2 a 3 ROZ) v občianskych zákonníkoch alebo ústavách je v súlade so základným právom občanov EÚ zachovať si pri presťahovaní z členského štátu A do členského štátu B svoj rodinný stav podľa článku 2 ods. 2 smernice 2004/38/ES o voľnom pohybe občanov EÚ a ich rodinných príslušníkov? </PARA><PARA>- Súhlasí Komisia s názorom, že ustanovenie článku 277 rumunského občianskeho zákonníka je namierené proti párom a osobám rovnakého pohlavia na základe ich sexuálnej orientácie a že upevňuje diskrimináciu v základných právnych predpisoch štátu? </PARA><PARA>- Súhlasí Komisia s názorom, že výslovný zákaz uznávania manželstva osôb rovnakého pohlavia a registrovaného partnerstva osôb opačného alebo rovnakého pohlavia uzatvorených v cudzine (článok 277, ods. 2 a 3 ROZ) bez ohľadu na ustanovenia o voľnom pohybe osôb (článok 277, ods. 4 ROZ) vytvára stav právnej neistoty a rozporu medzi odsekmi 1, 2 a 3 článku 277 ROZ na jednej strane a odsekom 4 článku 277 ROZ na druhej strane, pretože uplatňovanie článku 2 smernice 2004/38/ES, ktorým sa vymedzujú rodinní príslušníci (vrátane manželského partnera), a článku 3 o povinnosti umožniť vstup a pobyt by sa mohlo vyhlásiť za neplatné alebo realizovať tak, že by sa na základe tohto zákazu uznávania odoprel voľný pohyb manželom rovnakého pohlavia a partnerom rovnakého a opačného pohlavia?</PARA><PARA>- Nazdáva sa Komisia, že tieto ustanovenia zachovávajú hodnoty a ducha zmlúv a rešpektujú zásady rovnosti a nediskriminácie? </PARA><PARA>- Súhlasí Komisia s názorom, že článok 277 rumunského občianskeho zákonníka by mohol spôsobiť vytvorenie netolerantného a homofóbneho ovzdušia, ako aj ďalšie napätie a reakcie, pokiaľ ide o voľný pohyb občanov EÚ, vrátane Rumunov, v EÚ?</PARA><PARA>- Neuvažuje Komisia o začatí konania vo veci porušenia právnych predpisov voči Rumunsku s cieľom zabezpečiť, aby bola smernica riadne dodržiavaná a uplatňovaná, a to bez diskriminácie na základe sexuálnej orientácie, a aby sa v plnej miere dodržiavali základné práva občanov?</PARA><FN FNID="FN1">  Článok 277 ROZ uvádza: „(1) Manželstvo osôb rovnakého pohlavia sa zakazuje. (2) Manželstvo osôb rovnakého pohlavia uzatvorené v zahraničí rumunskými občanmi alebo cudzincami sa v Rumunsku neuznáva. (3) Partnerstvo osôb opačného alebo rovnakého pohlavia uzatvorené v zahraničí rumunskými občanmi alebo cudzincami sa v Rumunsku neuznáva. (4) Na občanov z členských štátov EÚ a EHP sa naďalej uplatňujú právne predpisy o voľnom pohybe osôb v Rumunsku.“</FN></CONTENT></QUEST>