<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0119">O-0119/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96891">Paolo De Castro</PERSON><BRK/>v mene <COMMITTEE COMMID="2870">Výboru pre poľnohospodárstvo a rozvoj vidieka</COMMITTEE></TI-AUTHOR></TI><OBJECT OBJID="OBJ0119">Vec: Situácia v odvetví včelárstva</OBJECT><CONTENT><PARA>V správe Komisie z 28. mája 2010 o vykonávaní článkov 105 a nasl. nariadenia Rady (ES) č. 1234/2007 o opatreniach zameraných na zlepšenie všeobecných podmienok výroby a predaja včelárskych výrobkov (KOM(2010)0267) sa zdôrazňuje prospešnosť vnútroštátnych včelárskych programov spolufinancovaných z rozpočtu EÚ a ich pozitívny vplyv na európske odvetvie včelárstva.</PARA><PARA>Existujú však obavy v súvislosti s viacerými výzvami a ťažkosťami, ktorým európske odvetvie včelárstva čelí. Je potrebné, aby chovatelia včiel v EÚ a ostatní prevádzkovatelia v tomto odvetví mohli plánovať svoje budúce aktivity, keďže budúcnosť politiky po roku 2013 je neistá.</PARA><PARA>Vyzývame Komisiu, aby odpovedala na tieto otázky:</PARA><PARA>1. Ako a kedy hodlá Komisia pozitívne reagovať na požiadavky členských štátov a prevádzkovateľov zahrnuté v správe z mája 2010?</PARA><PARA>2. Ako sa vyčlenené finančné prostriedky EÚ rozdelia medzi členské štáty v rokoch 2010 až 2012?</PARA><PARA>3. Súčasné programy sa skončia v roku 2012: ako Komisia zabezpečí, aby sa existujúca podpora odvetvia včelárstva udržala a posilnila v rámci spoločnej poľnohospodárskej politiky po roku 2013?</PARA><PARA>4. Je Komisia pripravená zahrnúť choroby včiel do svojej veterinárnej politiky, ako žiadal Parlament vo svojom uznesení z 20. novembra 2008?</PARA><PARA>5. Vzhľadom na to, že európske kultúrne plodiny, ovocie a zelenina závisia od opeľovania, vypracuje Komisia akčný plán na boj proti tzv. chorobe zrútenia včelstva (choroba CCD, colony collapse disorder)? Keďže faktory spôsobujúce chorobu zrútenia včelstva zahŕňajú pesticídy a prípadne i vylučovanie Bt toxínu geneticky modifikovanými plodinami, požiada Komisia agrochemické odvetvie, aby vo väčšej miere financovalo výskum v tejto oblasti, a preskúma úlohy v súvislosti s chorobou zrútenia populácií včiel a následné straty výnosov, v súlade so zásadou „znečisťovateľ platí“?</PARA><PARA>6. Súhlasí Komisia s názorom Parlamentu (uznesenia z 20. novembra 2008 a 22. apríla 2004), že európske včelárstvo by sa malo podporovať ešte rozsiahlejším a koherentnejším spôsobom prostredníctvom dodatočných nástrojov v rámci budúcej spoločnej poľnohospodárskej politiky (napríklad opatreniami na posilnenie biodiverzity, zmierňovanie dôsledkov zmeny klímy atď.)?</PARA></CONTENT></QUEST>