<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0163">O-0163/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28409">Raül Romeva i Rueda</PERSON>, <PERSON ID="2054">Heidi Hautala</PERSON>, <PERSON ID="4531">Jean Lambert</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON> a <PERSON ID="96736">Jan Philipp Albrecht</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0163">Vec: Odkladané zatvorenie Guantánama</OBJECT><CONTENT><PARA>Administratíva USA vyhlásila, že väzenie v Guantáname nebude zatvorené do 22. januára, ako to presne pred rokom prisľúbil prezident Obama pri nástupe do úradu. Zatiaľ zlyháva úsilie o stíhanie niektorých osôb zadržiavaných na Guantáname a o nájdenie miesta na pôde USA, kam by sa mohli presunúť, a to aj preto, že Kongres je proti prijatiu akýchkoľvek bývalých väzňov na americkú pôdu. </PARA><PARA>V čase Obamovho nástupu do funkcie bolo na Guantáname zadržiavaných približne 245 väzňov. Odvtedy bolo prepustených približne len 30 mužov, 215 stále zostáva vo väzbe. Medzi nimi je 90 Jemenčanov, ktorých Spojené štáty nemôžu vrátiť do vlasti, pretože sa nepodarilo dosiahnuť dohodu o bezpečnosti a rehabilitácii, 65 osôb, ktoré sú stíhateľné federálnymi súdmi – vláda nedávno vyhlásila, že federálnym súdom USA odovzdá piatich mužov obvinených z účasti na udalostiach z 11. septembra vrátane Chalída Šajcha Muhammada – alebo vojenskými súdmi, a približne 60 zadržiavaných označili orgány USA za „oprávnených na prepustenie“, pretože nepredstavujú žiadne nebezpečenstvo, ale nemôžu ich vrátiť do vlasti (Uzbekistanu, Sýrie, Číny, Alžírska a Tuniska), pretože by im tam hrozilo mučenie. V médiách sa uvádza, že Obama by v nasledujúcich týždňoch mohol oznámiť plán na zatvorenie Guantánama, podľa ktorého by až 90 osôb podozrivých z terorizmu mohlo byť „preventívne“ zadržiavaných na neurčité obdobie, pretože dôkazy proti niektorým z nich boli získané na základe mučenia alebo z dôvodu, že pri verejných procesoch by sa použilo a prípadne zverejnilo rozsiahle množstvo utajeného materiálu. </PARA><PARA>Na žiadosti administratívy USA prijali bývalých väzňov Bermudy a Palau, z európskych štátov tak urobilo Francúzsko, Portugalsko, Írsko, Belgicko, Spojené kráľovstvo, Taliansko a Maďarsko.</PARA><PARA>Aké kroky uskutočnila Rada, aby podporila pomoc EÚ a členských štátov pri zatváraní Guantánama, a to aj pokiaľ ide o prijímanie bývalých väzňov? Aké konkrétne opatrenia prijala Rada, pokiaľ ide o rehabilitáciu a spravodlivé a primerané odškodnenie obetí mimoriadneho vydávania osôb a mučenia? Ako dala Rada orgánom USA na vedomie znepokojenie Európy z odďaľovaného zatvorenia Guantánama, z možného ďalšieho zadržiavania väzňov na neurčité obdobie a ich súdenia vojenskými súdmi a z možného odsúdenia na trest smrti? </PARA></CONTENT></QUEST>