<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0053">O-0053/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="4338">Thierry Cornillet</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0053">Vec: Rok od podpísania Európskeho konsenzu o humanitárnej pomoci</OBJECT><CONTENT><PARA>Európsky konsenzus o humanitárnej pomoci podpísali spoločne Rada, zástupcovia vlád členských štátov, ktorí sa zišli na zasadnutí Rady, Európsky parlament a Európska komisia 18. decembra 2007. Proces rokovaní medzi týmito troma inštitúciami bol významnou príležitosťou na dosiahnutie politickej dohody o tom, ako reagovať na čoraz komplexnejšie krízové situácie a definovať rozsah humanitárnej činnosti Európy. Akčný plán Európskej komisie, ktorý obsahuje konkrétne opatrenia na realizáciu tohto spoločného textu, bol prijatý 29. mája 2008 a Rada ho schválila 22. júla 2008.</PARA><PARA>V článku 101 konsenzu sa uvádza, že „o pokroku EÚ pri vykonávaní tohto Konsenzu o humanitárnej pomoci by mala pravidelne rokovať Rada a Európsky parlament...“. <BRK/></PARA><PARA><LIST TYPE="UL"><ITEM>S cieľom zabezpečiť pravidelné   preskúmanie politiky humanitárnej pomoci (článok 28 konsenzu) sa mandát   skupiny pre potravinovú pomoc rozšíril o humanitárnu pomoc s účinnosťou   od 1. januára 2009. Aký konkrétny mandát bude mať skupina pod týmto   novým názvom? Ako Rada plánuje vykonávať konsenzus, najmä z hľadiska   koordinácie a súdržnosti? <BRK/></ITEM></LIST></PARA><PARA><LIST TYPE="UL"><ITEM>Akú má EÚ politickú stratégiu   na začlenenie zníženia hrozieb katastrof a prípravy na katastrofy v rozvojových   krajinách do svojej humanitárnej a rozvojovej politiky v súvislosti s čoraz   častejším výskytom prírodných katastrof a so zmenou klímy? <BRK/></ITEM></LIST></PARA><PARA><LIST TYPE="UL"><ITEM>Aká pozornosť sa venuje nedostatočne   financovaným, zanedbávaným alebo zabudnutým humanitárnym krízam, pri   ktorých nevznikla primeraná celosvetová medzinárodná humanitárna odozva? <BRK/></ITEM></LIST></PARA><PARA><LIST TYPE="UL"><ITEM>Aké budú kroky Európskej únie   v nadväznosti na Medzinárodnú konferenciu o dodržiavaní medzinárodného   humanitárneho práva, ktorá sa konala 16. septembra 2008, aby sa zachoval   „humanitárny priestor“ potrebný na zabezpečenie prístupu k zraniteľnému   obyvateľstvu a bezpečnosti humanitárnych pracovníkov? <BRK/>   <BRK/></ITEM></LIST></PARA></CONTENT></QUEST>